title: 2006/38/EK: Komisijas Lēmums ( 2005. gada 22. decembris ), ar kuru groza Lēmumu 1999/572/EK, ar ko pieņem piedāvātās saistības sakarā ar antidempinga procedūrām attiecībā uz tādu tērauda stiepļu trošu un kabeļu importu, kuru izcelsme, cita starpā, ir Indijā

text:
               26.1.2006

               LV

               Eiropas Savienības Oficiālais Vēstnesis

               L 22/54

      KOMISIJAS LĒMUMS

   (2005. gada 22. decembris),
   ar kuru groza Lēmumu 1999/572/EK, ar ko pieņem piedāvātās saistības sakarā ar antidempinga procedūrām attiecībā uz tādu tērauda stiepļu trošu un kabeļu importu, kuru izcelsme, cita starpā, ir Indijā
   (2006/38/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1995. gada 22. decembra Regulu (EK) Nr. 384/96 par aizsardzību pret importu par dempinga cenām no valstīm, kas nav Eiropas Kopienas dalībvalstis (1), (“pamatregula”), un jo īpaši tās 8. un 9. pantu,
   pēc apspriešanās ar Padomdevēja komiteju,
   tā kā:
   A.   IEPRIEKŠĒJĀ PROCEDŪRA

               (1)

               Padome 1999. gada augustā ar Regulu (EK) Nr. 1796/1999 (2) piemēroja galīgo antidempinga maksājumu tērauda stiepļu trošu un kabeļu (“attiecīgais ražojums”) importam, kura izcelsme, cita starpā, ir Indijā.

               (2)

               Komisija ar Lēmumu 1999/572/EK (3) pieņēma Indijas uzņēmuma, proti, Usha Martin Industries & Usha Beltron Ltd, piedāvātās cenu saistības. Minētais uzņēmums pa šo laiku ir mainījis nosaukumu, kas tagad ir Usha Martin Ltd (UML). Nosaukuma maiņa nav ietekmējusi uzņēmuma darbību.

               (3)

               Tādējādi tāda attiecīgā ražojuma, kura izcelsme ir Indijā un kuru ražojis uzņēmums UML vai jebkurš saistītais uzņēmums citur pasaulē, un uz kuru attiecas saistības (“ražojums, uz ko attiecas saistības”), imports Kopienā tika atbrīvots no galīgajiem antidempinga maksājumiem.

               (4)

               Šajā sakarā jānorāda, ka dažus tērauda stiepļu trošu veidus, ko šobrīd ražo UML, izmeklēšanas periodā uz Kopienu neeksportēja, kā rezultātā tika ieviesti galīgie antidempinga pasākumi, un līdz ar to uz minētajiem ražojumiem neattiecās atbrīvojums, ko pieļauj saistības. Attiecīgi šādām tērauda stiepļu trosēm, tām nonākot Kopienā brīvā apgrozībā, tika piemērots antidempinga maksājums.

               (5)

               Pēc termiņa beigu pārskata, ko veica saskaņā ar pamatregulas 11. panta 2. punktu, Padome 2005. gada novembrī ar Regulu (EK) Nr. 121/2006 (4) nolēma, ka ir jāsaglabā antidempinga pasākumi, kas piemērojami attiecīgā ražojuma, kura izcelsme, cita starpā, ir Indijā, importam.

         B.   SAISTĪBU PĀRKĀPŠANA
   1.   To uzņēmumu pienākumi, uz ko attiecas saistības

               (6)

                  UML piedāvātās saistības uzliek šim uzņēmumam (kā arī jebkuram saistītam uzņēmumam citur pasaulē) pienākumu, cita starpā, eksportēt ražojumu, uz ko attiecas saistības, pirmajam neatkarīgajam klientam Kopienā par noteiktu minimālo importa cenu (MIC) vai cenu, kas lielāka par to, kā to paredz saistības. Šādi cenu ierobežojumi mazina dempinga kaitējumu radošo ietekmi. Arī gadījumā, ja saistītie importētāji veic tālāku pārdošanu pirmajam neatkarīgajam klientam Kopienā, ražojuma, uz ko attiecas saistības, tālākpārdošanas cenām pēc atbilstošām korekcijām saistībā ar pārdošanas, vispārējām un administratīvajām izmaksām, kā arī samērīgu peļņu, ir jābūt tādās robežās, kas mazina dempinga kaitējumu radošo ietekmi.

               (7)

               Saistību noteikumi paredz arī, ka UML ir jāsniedz Komisijai regulāra un detalizēta informācija ceturkšņa ziņojumu veidā par tās veiktās attiecīgā ražojuma, kura izcelsme ir Indijā, pārdošanas (un tālākpārdošanas, ko veic tās saistītās puses Kopienā) apjomu Kopienā. Šādos ziņojumos ir jāiekļauj tie ražojumi, uz ko attiecas saistības un kam nepiemēro antidempinga maksājumu, kā arī tāda veida tērauda stiepļu troses, uz kurām neattiecas saistības un kurām tādējādi piemēro antidempinga maksājumu.

               (8)

               Ja nav norādīts citādi, Komisija pieņem, ka UML iesniegtie pārdošanas ziņojumi (kā arī tālākpārdošanas ziņojumi, ko iesnieguši saistītie uzņēmumi Kopienā) ir pabeigti un sniedz pilnīgu, precīzu informāciju vissīkākajās detaļās.

               (9)

               UML arī atzina, ka attiecībā uz atbrīvojumu no antidempinga maksājumiem, ko pieļauj saistības, šāda atbrīvojuma nosacījums ir Kopienas muitas dienestiem uzrādīts “uzņēmuma rēķins”. Turklāt minētais uzņēmums apņēmās neizsniegt šādus uzņēmuma rēķinus par tādu attiecīgā ražojuma veidu pārdošanu, uz kuriem neattiecas saistības un kuriem tādējādi piemēro antidempinga maksājumu.

               (10)

               Saistības arī paredz, ka šie noteikumi attiecas uz jebkuru ar UML saistītu uzņēmumu citur pasaulē.

               (11)

               Lai nodrošinātu atbilstību saistībām, UML arī piekrita sniegt visa veida informāciju, ko Komisija uzskata par nepieciešamu, kā arī nodrošināt iespēju veikt pārbaudes šā uzņēmuma vai jebkura ar to saistīta uzņēmuma telpās, lai pārliecinātos par minēto ceturkšņa ziņojumu datu precizitāti un patiesumu.

               (12)

               Šajā sakarā UML telpās Indijā un ar UML saistītā uzņēmuma, proti, Brunton Wolf Wire Ropes FZE (BWWR), telpās Dubajā tika veikta pārbaude.

         2.   UML pārbaudes rezultāti

               (13)

               Minētā uzņēmuma grāmatvedības ierakstu pārbaudes rezultātā tika konstatēts, ka ievērojami attiecīgā ražojuma apjomi, uz ko neattiecas saistības, nav iekļauti saistībās paredzētajos ceturkšņa pārdošanas ziņojumos, ko iesniedz Komisijai. Turklāt UML bija pārdevis attiecīgās preces saistītajiem importētājiem Apvienotajā Karalistē un Dānijā un iekļāvis tās uzņēmuma rēķinos.

               (14)

               Attiecīgo pārdošanas faktu neiekļaušana pārdošanas ziņojumos un kļūdaina to iekļaušana uzņēmuma rēķinos tiek uzskatīta par saistību pārkāpšanu.

         3.   BWWR pārbaudes rezultāti

               (15)

               Vispirms jānorāda, ka gatavas tērauda stiepļu troses, ko ražo BWWR, izgatavo divās ražošanas fāzēs, t. i., i) noteiktu skaitu atsevišķu tērauda stiepļu savij vienā vijumā, un ii) noteiktu skaitu šādu vijumu, kas sastāv no atsevišķām tērauda stieplēm, savij kopā, izveidojot pabeigtu tērauda stiepļu trosi.

               (16)

                  BWWR telpās veiktās pārbaudes rezultātā konstatēja, ka UML ir pārdevis BWWR ievērojamu daudzumu Indijas izcelsmes stiepļu vijumu un BWWR no šiem stiepļu vijumiem ir izgatavojis tērauda stiepļu troses, daļu no tām pēc tam pārdodot Kopienā un eksportējot tās kā Apvienoto Arābu Emirātu (AAE) izcelsmes preci.

               (17)

               Ņemot vērā šo pārveides procesu, tika atzīts par nepieciešamu pārbaudīt BWWR Kopienā pārdoto tērauda stiepļu trošu izcelsmi. Tādēļ tika dota norāde uz 22. pantu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (5) (“Kopienas Muitas kodekss”), kas nosaka, ka nepreferenciālās izcelsmes noteikumi attiecas uz pasākumiem, kuri nav tarifa pasākumi, kas noteikti Kopienas noteikumos, kuri regulē īpašas preču tirdzniecības jomas, piemēram, antidempinga pasākumiem.

               (18)

               Noteikumi par nepreferenciālās izcelsmes noteikšanu precēm, kuru ražošanā iesaistīta vairāk nekā viena valsts, ir izklāstīti Kopienas Muitas kodeksa 24. un 25. pantā un 35. un 39. pantā Komisijas Regulā (EEK) Nr. 2454/93 (6), ar ko paredz noteikumus, lai īstenotu Kopienu Muitas kodeksu. Attiecībā uz Kopienas Muitas kodeksa 24. pantā minēto “pēdējās būtiskās pārveides jēdzienu” tērauda stiepļu trošu gadījumā tiek uzskatīts, ka šim ražojumam ir veikta pēdējā būtiskā apstrāde, jo tas ir klasificēts Harmonizētās sistēmas četrciparu tarifa pozīcijā (“četrciparu pozīcija”), kas atšķiras no četrciparu pozīcijām, kurās klasificētas šā ražojuma izgatavošanā izmantotās izejvielas.

               (19)

               Saskaņā ar iepriekš minēto Indijas izcelsmes stiepļu vijumu, kas ir klasificēti četrciparu pozīcijā 73.12, pārveide tērauda stiepļu trosēs, kas arī ir klasificētas četrciparu pozīcijā 73.12, nepiešķir gatavajam ražojumam, šajā gadījumā tērauda stiepļu trosēm, AAE izcelsmi, bet gan saglabā Indijas izcelsmi.

               (20)

               Tāpēc BWWR pārdotās tērauda stiepļu troses, kas izgatavotas no Indijas izcelsmes stiepļu vijumiem, tiek uzskatītas par Indijas izcelsmes preci, un tādējādi uz tām attiecas pašreiz spēkā esošie antidempinga pasākumi, ko piemēro Indijas izcelsmes preču importam. Tātad uz šiem ražojumiem vai nu attiecas saistību noteikumi, vai, ja tie neietilpst to ražojumu kategorijā, uz kuriem attiecas saistības, tiem ir jāpiemēro antidempinga maksājumi.

               (21)

               Turklāt tika konstatēts, ka attiecīgās tērauda stiepļu troses, par kuru izcelsmes valsti uzskatīja Indiju un kuras Kopienai pārdeva BWWR, nav iekļautas UML vai ar to saistīto uzņēmumu citur pasaulē ceturkšņa pārdošanas ziņojumos, kas saskaņā ar saistībām iesniedzami Komisijai, kā arī, importējot šos ražojumus brīvai apgrozībai Kopienā, nav norādīta to Indijas izcelsme. Tātad, tā kā nebija uzņēmuma rēķina, šādam attiecīgā ražojuma importam Kopienā no Dubajas, ko uzskata par Indijas izcelsmes preci, ievedot to Kopienā brīvai apgrozībai, vajadzēja piemērot antidempinga maksājumu.

               (22)

               Turklāt tika noteikts, ka šādas Indijas izcelsmes tērauda stiepļu troses, ko ražo Dubajā, tika pārdotas Kopienas tirgū par zemākām cenām nekā attiecīgās minimālās importa cenas, kas noteiktas UML saistībās attiecībā uz minētajām tērauda stiepļu trosēm.

               (23)

               Attiecīgi, ņemot vērā visus iepriekš minētos konstatējumus, UML tika informēts par minētajiem būtiskajiem faktiem un apsvērumiem, pamatojoties uz kuriem tika paredzēts atsaukt Komisijas pieņemtās saistības, tā vietā piemērojot noteiktu antidempinga maksājumu. Tika piešķirts termiņš, kura laikā var izteikt savu viedokli gan rakstiski, gan mutiski. Šajā sakarā UML sniedza gan rakstiski, gan mutiski izteiktus viedokļus.

         4.   Rakstiski iesniegta informācija
   a)   Ziņošanas pienākumu pārkāpumi

               (24)

               Attiecībā uz jautājumu par attiecīgo ražojumu, ko eksportēja UML, neiekļaujot to saistībās paredzētajos ceturkšņa pārdošanas ziņojumos, tika norādīts, ka, lai gan attiecīgās preces bija minētas uzņēmuma rēķinos, to imports Kopienā notika, piemērojot aktīvās apstrādes procedūru, un pēc tam tās nonāca Kopienā brīvā apgrozībā, samaksājot antidempinga maksājumu, vai tika atkārtoti izvestas ārpus Kopienas. Tādēļ tika iesniegta informācija, ka to neiekļaušana saistībās paredzētajos pārdošanas ziņojumos bijusi pārrakstīšanās kļūda, ka nav nodarīts kaitējums un nav notikuši būtiski pārkāpumi.

               (25)

               Pamatojoties uz šo argumentu, UML uzskata, ka jebkuru saistību primārais mērķis ir nodrošināt, lai pārdošana notiktu tādās robežās, kas nepieļautu kaitējumu. Šajā sakarā uzņēmums iesniedza informāciju, ka, tā kā tas ir pilnībā ievērojis šos nosacījumus, saistībās paredzēto pārdošanas ziņojumu precizitātei ir sekundāra nozīme. UML arī uzskata, ka saistības būtībā ir ievērotas, jo ražojumam, uz ko neattiecas saistības, bet kas ir iekļauts uzņēmuma rēķinos, beigās piemēroja antidempinga maksājumu vai to atkārtoti izveda ārpus Kopienas. Tādēļ UML uzskata, ka tā vai ar to saistīto uzņēmumu Kopienā šajā sakarā veikto darbību rezultātā nav notikušas izmaiņas Kopienas tirgus status quo.

               (26)

               Atbildot uz šiem argumentiem, Komisija piekrīt, ka jebkuru saistību funkcija ir novērst dempinga kaitējošo iedarbību. Tomēr tā neuzskata, ka pienākumam iesniegt precīzus pārdošanas ziņojumus vai preču, uz kurām neattiecas saistības, iekļaušanai uzņēmuma rēķinos būtu otršķirīga nozīme attiecībā pret citiem saistību noteikumiem. Komisija var efektīvi pārraudzīt saistības un konstatēt, vai tās tiek ievērotas un vai dempinga radītais kaitējums novērsts, tikai tad, ja tās rīcībā ir pilnīga un detalizēta informācija par attiecīgā ražojuma pārdošanu Kopienā. Ja pārdošanas ziņojumi nav pilnīgi vai ir neprecīzi, tas rada šaubas par to, vai attiecīgais uzņēmums ievēro saistības kopumā. Ziņošanas formalitāšu ievērošana tādēļ ir uzskatāma par vienu no attiecīgo uzņēmumu primārajiem pienākumiem, jo šīs formalitātes ir ne vien paredzētas administratīvo procedūru vienkāršošanai, bet tās ir arī nepieciešamas visas saistību sistēmas darbībai kopumā.

               (27)

               Tāpēc attiecībā uz jautājumu par to, vai ir saglabāts Kopienas tirgus status quo (un, netieši, vai ir nodarīts kaitējums Kopienas ražošanas nozarei), tiek uzskatīts, ka ziņošanas pienākumu pārkāpums apdraud saistību kārtības lietderību, jo šī kārtība ir izveidota, lai īpaši aizsargātu Kopienas tērauda stiepļu trošu ražotājus no dempinga radītā kaitējuma. Tas, ka nav iesniegti pilnīgi un ticami ziņojumi, liek apšaubīt, vai ir ievēroti saistību pamatnoteikumi, un tādējādi neļauj Komisijai noteikt, vai šis uzņēmums ir pildījis visus pienākumus. Līdz ar to Komisijai ir jāuzskata šādi pārkāpumi par Kopienas ražotājiem kaitējošiem.

               (28)

               Turklāt saskaņā ar saistībām UML un ar to saistītajiem uzņēmumiem citur pasaulē ir jāievēro visi minēto saistību noteikumi un jāveic efektīvi pasākumi, lai nodrošinātu šo noteikumu ievērošanu. Šajā gadījumā netika veiktas nepieciešamās iekšējās pārbaudes un darbības, lai UML varētu pilnībā pildīt pienākumus saskaņā ar noteikumiem, ko paredz saistības.

               (29)

               Tāpēc minētā uzņēmuma iesniegtie argumenti attiecībā uz ziņošanas formalitātēm nemaina Komisijas viedokli, ka ir pārkāptas saistības.

         b)   Proporcionalitāte

               (30)

               Tika arī iesniegta informācija, ka Kopienas iestāžu rīcībai saskaņā ar pašreizējo cenu saistību kārtību attiecībā uz Indijas izcelsmes attiecīgo ražojumu būtu jāatbilst šo pasākumu iecerētajam mērķim (t. i., jāievēro proporcionalitāte).

               (31)

               Attiecībā uz proporcionalitāti vispirms jānorāda, ka saskaņā ar pamatregulas 8. panta 7. punktu prasības sniegt attiecīgu informāciju (piem., jebkuras no ziņošanas prasībām) neievērošanu uzskata par saistību pārkāpšanu. Turklāt saskaņā ar pamatregulas 8. panta 9. punktu saistību pārkāpšanas gadījumā tiek piemērots galīgais maksājums. Tiek ņemts vērā, ka minētie panti uzsver ziņošanas pienākuma suverēno svarīgumu. To vēl vairāk uzsver pašu saistību skaidrais un precīzais formulējums, kādā izklāstīti visi ziņošanas pienākumi.

               (32)

               Šo pieeju atbalsta arī Pirmās instances tiesas judikatūra, lemjot, ka jebkurš saistību pārkāpums ir pietiekams iemesls, kas pamato saistību pieņemšanas atsaukšanu (7).

               (33)

               Tāpēc UML iesniegtie argumenti attiecībā uz proporcionalitāti nemaina Komisijas viedokli, ka ir pārkāptas saistības.

         c)   Jaunattīstības valsts

               (34)

                  UML ir arī iesniedzis argumentus, ka saskaņā ar PTO Antidempinga līguma 15. pantu tam būtu jāveltī “īpaša uzmanība”, jo tas ir ražotājs eksportētājs, kas atrodas Indijā, kas saskaņā ar PTO definīciju ir jaunattīstības valsts, un tādēļ Komisijai nebūtu jāatsauc saistību pieņemšana, jo šis ir “pirmais mazsvarīga pārkāpuma gadījums”.

               (35)

               Attiecībā uz jautājumu par to, vai UML atrašanās jaunattīstības valstī ir vai nav pamatots iemesls saistību pieņemšanas neatsaukšanai, ir jāatceras, ka UML ir mātes uzņēmums daudznacionālai uzņēmumu grupai, kā arī viens no lielākajiem attiecīgā ražojuma ražotājiem pasaulē. Ņemot vērā UML grupas acīmredzamo vadības kompetenci un uzbūvi, par ko Komisija pārliecinājās pārbaudes apmeklējumu laikā, nevar pieņemt argumentu, ka ziņošanas prasības ievērošana šim uzņēmumam varētu radīt grūtības. Turklāt, ja uzņēmums piedāvā saistības, tam ir arī jānodrošina no šīm saistībām izrietošo pienākumu ievērošana. Tādēļ minētā uzņēmuma argumenti šajā punktā tiek noraidīti.

         d)   Nepreferenciālā izcelsme importa vajadzībām

               (36)

               Attiecībā uz jautājumu par tērauda stiepļu trošu izcelsmi, kuras Kopienā eksportētas no Dubajas un izgatavotas no Indijas izcelsmes stiepļu vijumiem, UML iesniedza informāciju, ka minētajām precēm pēdējā ražošanas fāzē (t. i., stiepļu vijumu savīšana pabeigtā tērauda stiepļu trosē) nepaturēja Indijas izcelsmi, bet ražošanas beigu posmā tām tika piešķirta AAE izcelsme.

               (37)

               Šajā sakarā UML iesniedza argumentus, ka Komisija maldīgi balstījusies uz mainīto četrciparu pozīciju kā vienīgo nepreferenciālo izcelsmi noteicošo faktoru. UML arī iesniedza informāciju, ka saskaņā ar Kopienas Muitas kodeksa 24. un 25. pantu četrciparu pozīcijas maiņa ir tikai viens no vērā ņemamajiem faktoriem un nav uzskatāms par negrozāmu, jo svarīgs jautājums ir arī vietējās vērtības pievienošana importētām izejvielām. Šajā sakarā tika iesniegta informācija, ka vietējās vērtības pievienošana Dubajā pārsniedza 25 %. Turklāt UML arī apgalvoja, ka preču izcelsmes noteikšana, atsaucoties uz četrciparu pozīcijas maiņu (vai nemainīgumu) sakrīt arī ar Kopienas nostāju pašreizējās sarunās par PTO izcelsmes noteikumiem un “…nav pieņemta ar Kopienas likuma spēku”.

               (38)

                  UML arī norādīja, ka tā nav zinājusi par nepreferenciālās izcelsmes noteikumiem un ka 2003. gadā, kad tika izveidota fabrika Dubajā, šīs uzņēmumu grupas vadība Dubajā un Indijā uzskatīja, ka Dubajā no Indijas izcelsmes stiepļu vijumiem ražotās tērauda stiepļu troses iegūs AAE izcelsmi.

               (39)

               Attiecībā uz šiem UML iesniegtajiem argumentiem par Kopienā no Dubajas eksportētajiem minētajiem ražojumiem Komisija vispirms vēlas norādīt, ka, ja preču ražošanā ir iesaistītas divas vai vairāk valstis, attiecībā uz nepreferenciālo izcelsmi izšķirošais faktors šo preču izcelsmes noteikšanā ir “pēdējās būtiskās pārveides” jēdziens. Tomēr, kopumā ņemot, pēdējās būtiskās pārveides kritērijs tiek izteikts vienā no šādiem trim veidiem: i) ar noteikumu, kas prasa Harmonizētās sistēmas nomenklatūras tarifa (apakš)pozīcijas maiņu, ii) ar ražošanas vai pārstrādes darbību sarakstu, kas precēm piešķir vai nepiešķir tās valsts izcelsmi, kurā veiktas minētās darbības, vai iii) ar pievienotās vērtības noteikumu.

               (40)

               Šajā gadījumā tērauda stiepļu troses ir viens no ražojumiem, uz ko attiecas noteikums, kas prasa mainīt tarifa (apakš)pozīciju. Tādējādi Dubajā veiktais pārveides process nemaina Indijas izcelsmi nepreferenciālas izcelsmes noteikšanas vajadzībām, jo stiepļu vijumi un tērauda stiepļu troses ir klasificētas vienā un tajā pašā četrciparu pozīcijā.

               (41)

               Turklāt, lai gan nebija nepieciešams apspriest jautājumu par “vērtības pievienošanu importētām izejvielām” Dubajā, ievērojot pārvaldības kārtību, tika pārbaudīti UML iesniegtajai informācijai pievienotie skaitliskie dati, lai apliecinātu, ka vietējās vērtības pievienošana Dubajā bijusi būtiska. Pārbaudes rezultātā tika konstatēts, ka reālā Dubajā pievienotā vērtība, izteikta procentuālā attiecībā pret tērauda stiepļu trošu ražotāja cenu, katrā ziņā ir mazāka par uzņēmuma norādīto 25 % slieksni.

               (42)

               Attiecībā uz UML iesniegto informāciju par to, ka noteikums par četrciparu pozīcijas maiņu ir Komisijas nostāja sarunās ar PTO par izcelsmi, nevis pieņemts likums, tiek norādīts, ka noteikums par četrciparu pozīciju ir iedibināta prakse, piemērojot Kopienas Muitas kodeksa 24. pantu. Tādējādi tas ir noteikums, ko piemēro Kopienas iestādes un dalībvalstu kompetentās muitas iestādes, nosakot nepreferenciālo izcelsmi virknei ražojumu, tostarp arī attiecīgajam ražojumam.

               (43)

               Attiecībā uz apgalvojumu, ka uzņēmums nav zinājis par nepreferenciālās izcelsmes noteikumiem, Komisija vispirms vēlas atkārtot, ka UML ir lielas, daudznacionālas uzņēmumu grupas mātes uzņēmums ar saistītām ražotnēm, izplatītājiem un tirdzniecības birojiem visā pasaulē. Ņemot vērā izejvielu, gatavo un pusgatavo preču pārvietošanu starp minētās grupas uzņēmumiem, šķiet maz ticams, ka šis uzņēmums varētu nezināt par nepreferenciālās izcelsmes noteikumiem vai par tā galveno ražojumu, kas ražoti vienā no tam piederošajām ražotnēm, izcelsmi. Turklāt ir katrā ziņā jānorāda, ka tiek uzskatīts, ka uzņēmumiem ir jāpārzina izmantotais kodekss un noteikumi, un ka nezināšana nevar tikt izmantota kā attaisnojums spēkā esošo noteikumu neievērošanai.

               (44)

               Ņemot vērā iepriekš minēto, Komisija uzskata, ka minētās preces, ko eksportē no Dubajas, ir Indijas izcelsmes, un tādēļ uz tām būtu bijis jāattiecina tie paši antidempinga pasākumi, ko piemēro Indijas izcelsmes tērauda stiepļu trošu importam.

               (45)

               Attiecīgi UML iesniegtie argumenti par minēto preču izcelsmi netiek pieņemti un līdz ar to nemaina Komisijas viedokli, ka ir notikuši saistību pārkāpumi.

         C.   LĒMUMA 1999/572/EK GROZĪJUMI

               (46)

               Ņemot vērā iepriekš minēto, tiek uzskatīts, ka Usha Martin Industries & Usha Beltron Ltd, tagad – Usha Martin Ltd, piedāvāto saistību pieņemšana ir jāatsauc. Attiecīgi jāgroza Lēmuma 1999/572/EK 1. pants, ar ko pieņem Usha Martin Industries & Usha Beltron Ltd piedāvātās saistības,

         IR NOLĒMUSI ŠĀDI.
   1. pants
   Ar šo atsauc Usha Martin Industries & Usha Beltron Ltd piedāvāto saistību attiecībā uz tērauda trošu un kabeļu importu pieņemšanu.
   2. pants
   Lēmuma 1999/572/EK 1. panta 1. punkta tabulu aizstāj ar šādu tabulu:

               Valsts

               Ražotājs

                  TARIC papildu kods

               Dienvidāfrika

                              Haggie

                              Lower Germiston Road

                              Jupiter

                              PO Box 40072

                              Cleveland

                           Dienvidāfrika

               A023

         3. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Briselē, 2005. gada 22. decembrī

            Komisijas vārdā —

            Komisijas loceklis

         Peter MANDELSON

      (1)  OV L 56, 6.3.1996., 1. lpp. Regulā jaunākie grozījumi izdarīti ar Regulu (EK) Nr. 2117/2005 (OV L 340, 23.12.2005., 17. lpp.).

      (2)  OV L 217, 17.8.1999., 1. lpp. Regulā grozījumi izdarīti ar Regulu (EK) Nr. 1674/2003 (OV L 238, 25.9.2003., 1. lpp.).

      (3)  OV L 217, 17.8.1999., 63. lpp. Lēmumā jaunākie grozījumi izdarīti ar Regulu (EK) Nr. 1678/2003 (OV L 238, 25.9.2003., 13. lpp.).

      (4)  Skatīt šā Oficiālā Vēstneša 1 lpp.

      (5)  OV L 302, 19.10.1992., 1. lpp. Regulā jaunākie grozījumi izdarīti ar Eiropas Parlamenta un Padomes Regulu (EK) Nr. 648/2005 (OV L 117, 4.5.2005., 13. lpp.).

      (6)  OV L 253, 11.10.1993., 1. lpp. Regulā jaunākie grozījumi izdarīti ar Regulu (EK) Nr. 883/2005 (OV L 148, 11.6.2005., 5. lpp.).

      (7)  Lieta T-51/96 Miwon Co. Ltd. pret Padomi [2000] ECR II-1841, 52. punkts.


title: Padomes Lēmums (1992. gada 30. novembris), par Nolīguma noslēgšanu starp Eiropas Ekonomikas kopienu un Šveices Konfederāciju par preču pārvadāšanu pa autoceļiem un dzelzceļu

text:
Svarīgs juridisks paziņojums

|

31992D0578

Oficiālais Vēstnesis L 373 , 21/12/1992 Lpp. 0026 - 0027 Speciālizdevums somu valodā: Nodaļa 11 Sējums 20 Lpp. 0072  Speciālizdevums zviedru valodā: Nodaļa 11 Sējums 20 Lpp. 0072

		Padomes Lēmums(1992. gada 30. novembris), par Nolīguma noslēgšanu starp Eiropas Ekonomikas kopienu un Šveices Konfederāciju par preču pārvadāšanu pa autoceļiem un dzelzceļu(92/578/EEK)EIROPAS KOPIENU PADOME,ņemot vērā Eiropas Ekonomikas kopienas dibināšanas līgumu un jo īpaši tā 75. pantu,ņemot vērā Komisijas priekšlikumu,ņemot vērā Eiropas Parlamenta atzinumu [1],ņemot vērā Ekonomikas un sociālo lietu komitejas atzinumu [2],tā kā nolīgums starp Eiropas Ekonomikas kopienu un Šveices Konfederāciju par preču pārvadāšanu pa autoceļiem un dzelzceļu var atrisināt dažādas pašreizējās problēmas, kas saistītas ar preču pārvadāšanu caur Alpiem; tā kā ir jānodrošina nediskriminējoša tranzīta attīstība, lai starptautisko tirdzniecību varētu veikt par iespējami zemākajām izmaksām visai sabiedrībai un līdz minimumam samazināt administratīvos un tehniskos šķēršļus, kas ietekmē tranzītu;tā kā šiem mērķiem vienlaikus jāciena lietotāju izvēles brīvība un aspekti, kas saistīti ar satiksmes drošību, veselības aizsardzību un vidi Alpu reģionos;tā kā nolīguma mērķi un saturs attiecas uz kopējo transporta politiku, un tehniskajiem standartiem ir sava nozīme šo mērķu sasniegšanai;tā kā ir ieteicams noteikt procedūru, lai apstiprinātu administratīvās vienošanās, kas paredzētas nolīgumā,IR PIEŅĒMUSI ŠO LĒMUMU.1. pantsAr šo Kopienas vārdā apstiprina nolīgumu starp Eiropas Ekonomikas kopienu un Šveices Konfederāciju par preču pārvadāšanu pa autoceļiem un dzelzceļu.Nolīguma teksts ir pievienots šim lēmumam.2. pantsPadomes priekšsēdētājs sniedz nolīguma 21. pantā paredzēto paziņojumu.3. pantsAdministratīvās vienošanās, kas paredzētas nolīguma 6. pielikuma II.4. punktā, apstiprina šā lēmuma 4. pantā noteiktajā kārtībā.4. pantsKomisijai palīdz komiteja, kas sastāv no dalībvalstu pārstāvjiem un kuru vada Komisijas pārstāvis.Komisijas pārstāvis iesniedz komitejai veicamo pasākumu projektu. Komiteja sniedz atzinumu par šo projektu termiņā, ko priekšsēdētājs var noteikt, ņemot vērā jautājuma steidzamību. Atzinumu sniedz ar balsu vairākumu, kā Līguma 148. panta 2. punktā noteikts attiecībā uz lēmumiem, kuri Padomei jāpieņem pēc Komisijas priekšlikuma. Dalībvalstu pārstāvju balsis komitejā vērtē, kā noteikts minētajā pantā. Priekšsēdētājs nebalso.Komisija pieņem paredzētos noteikumus, ja tie ir saskaņā ar komitejas atzinumu.Ja paredzētie pasākumi nesaskan ar komitejas atzinumu vai ja atzinums nav sniegts, Komisija nekavējoties iesniedzPadomei priekšlikumu par veicamajiem pasākumiem. Padome pieņem lēmumu ar kvalificētu balsu vairākumu.Ja četru nedēļu laikā kopš dienas, kad Komisija iesniegusi jautājumu izskatīšanai Padomē, Padome nav pieņēmusi lēmumu, ierosinātos pasākumus apstiprina Komisija.5. pantsKomisija paredz pasākumus, kas vajadzīgi, lai ieviestu administratīvās vienošanās, kuras minētas 3. pantā saskaņā ar 4. pantā izklāstīto procedūru.Briselē, 1992. gada 30. novembrīPadomes vārdā —priekšsēdētājsT. Eggar[1] OJ Nr. C 305, 23.11.1992.[2] OV Nr. C 313, 30.11.1992., 16. lpp.--------------------------------------------------


title: 2010/201/: Eiropas Parlamenta un Padomes Lēmums ( 2010. gada 9. marts ) par Eiropas Globalizācijas pielāgošanas fonda izmantošanu saskaņā ar 28. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību

text:
               8.4.2010

               LV

               Eiropas Savienības Oficiālais Vēstnesis

               L 88/14

         EIROPAS PARLAMENTA UN PADOMES LĒMUMS
   (2010. gada 9. marts)
   par Eiropas Globalizācijas pielāgošanas fonda izmantošanu saskaņā ar 28. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību
   (2010/201/ES)
   EIROPAS PARLAMENTS UN EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Eiropas Parlamenta, Padomes un Komisijas 2006. gada 17. maija Iestāžu nolīgumu par budžeta disciplīnu un pareizu finanšu pārvaldību (1) un jo īpaši tā 28. punktu,
   ņemot vērā Eiropas Parlamenta un Padomes 2006. gada 20. decembra Regulu (EK) Nr. 1927/2006 par Eiropas Globalizācijas pielāgošanas fonda izveidi (2) un jo īpaši tās 12. panta 3. punktu,
   ņemot vērā Eiropas Komisijas priekšlikumu,
   tā kā:

               (1)

               Eiropas Globalizācijas pielāgošanas fonds (EGF) tika izveidots, lai sniegtu papildu atbalstu atlaistajiem darba ņēmējiem, kas cieš no lielām strukturālām izmaiņām pasaules tirdzniecības modeļos, un lai palīdzētu viņiem no jauna integrēties darba tirgū.

               (2)

               Attiecībā uz pieteikumiem, kas iesniegti, sākot no 2009. gada 1. maija, EGF darbības joma tika paplašināta, iekļaujot atbalstu darba ņēmējiem, kuru atlaišana ir tieši saistīta ar pasaules finanšu un ekonomikas krīzi.

               (3)

               Saskaņā ar 2006. gada 17. maija Iestāžu nolīgumu EGF līdzekļus var izmantot ne vairāk kā EUR 500 miljonu apmērā gadā.

               (4)

               Vācija 2009. gada 13. augustā iesniedza pieteikumu izmantot EGF attiecībā uz nodarbināto skaita samazināšanu automašīnu ražošanas rūpniecības nozarē un 2009. gada 23. oktobrī iesniedza papildu informāciju. Šis pieteikums atbilst finansiālo ieguldījumu noteikšanas prasībām, kas paredzētas Regulas (EK) Nr. 1927/2006 10. pantā, un tādēļ Komisija ierosina atļaut izmantot līdzekļus EUR 6 199 341 apmērā.

               (5)

               EGF tādējādi ir jāizmanto, lai sniegtu finansiālu ieguldījumu saistībā ar Vācijas iesniegto pieteikumu,

         IR PIEŅĒMUŠI ŠO LĒMUMU.
   1. pants
   Eiropas Savienības 2010. finanšu gada vispārējā budžeta ietvaros Eiropas Globalizācijas pielāgošanas fondu (EGF) izmanto, lai nodrošinātu summu EUR 6 199 341 apmērā saistību un maksājumu apropriācijām.
   2. pants
   Šo lēmumu publicē Eiropas Savienības Oficiālajā Vēstnesī.

      Strasbūrā, 2010. gada 9. martā

            Eiropas Parlamenta vārdā –

            priekšsēdētājs

         J. BUZEK

            Padomes vārdā –

            priekšsēdētājs

         M. Á. MORATINOS

      (1)  OV C 139, 14.6.2006., 1. lpp.

      (2)  OV L 406, 30.12.2006., 1. lpp.


title: Eiropas Centrālās bankas Lēmums (ES) 2015/1574 (2015. gada 4. septembris), ar ko groza Lēmumu ECB/2014/8 par monetārās finansēšanas aizliegumu un to, kā nacionālās centrālās bankas maksā atlīdzību par valdības noguldījumiem (ECB/2015/29)

text:
               22.9.2015

               LV

               Eiropas Savienības Oficiālais Vēstnesis

               L 245/12

         EIROPAS CENTRĀLĀS BANKAS LĒMUMS (ES) 2015/1574
   (2015. gada 4. septembris),
   ar ko groza Lēmumu ECB/2014/8 par monetārās finansēšanas aizliegumu un to, kā nacionālās centrālās bankas maksā atlīdzību par valdības noguldījumiem (ECB/2015/29)
   EIROPAS CENTRĀLĀS BANKAS PADOME,
   ņemot vērā Līgumu par Eiropas Savienības darbību un jo īpaši tā 132. panta 1. punkta otro ievilkumu,
   ņemot vērā Eiropas Centrālo banku sistēmas un Eiropas Centrālās bankas Statūtus un jo īpaši to 34.1. panta otro ievilkumu,
   tā kā:

               (1)

               Eiropas Centrālās bankas Lēmums ECB/2014/8 (1) nosaka tirgus likmes, kas tiek piemērotas kā atlīdzības maksimālā robeža valdību un valsts iestāžu noguldījumiem to nacionālajās centrālajās bankās (NCB). Tas palīdz ECB Padomei kontrolēt to, kā NCB ievēro monetārās finansēšanas aizliegumu, kas noteikts Līguma par Eiropas Savienības darbību 123. pantā.

               (2)

               Lēmuma ECB/2014/8 1. panta d) punktā attiecībā uz termiņnoguldījumiem euro par tirgus likmi nodrošinātiem darījumiem tika noteikts EUREPO indekss. EUREPO indeksa aprēķināšana tika pārtraukta 2015. gada 2. janvārī. Tirgus likme nodrošinātiem darījumiem attiecībā uz termiņnoguldījumiem euro turpmāk būs STOXX EUR GC Pooling indeksi ar salīdzināmu termiņu.

               (3)

               Tādēļ attiecīgi jāgroza Lēmums ECB/2014/8,

         IR PIEŅĒMUSI ŠO LĒMUMU.
   1. pants
   Grozījumi
   Lēmuma ECB/2014/8 1. panta d) punktu aizstāj ar šādu:

                  “d)

                  “tirgus likme nodrošinātiem darījumiem” ir: i) termiņnoguldījumiem euro – STOXX EUR GC Pooling indeksi ar salīdzināmu termiņu; un ii) termiņnoguldījumiem citā valūtā – salīdzināma likme.”

   2. pants
   Stāšanās spēkā
   Šis lēmums stājas spēkā divdesmitajā dienā pēc tā publicēšanas Eiropas Savienības Oficiālajā Vēstnesī.

      Frankfurtē pie Mainas, 2015. gada 4. septembrī

            ECB prezidents

         Mario DRAGHI

      (1)  Eiropas Centrālās bankas Lēmums ECB/2014/8 (2014. gada 20. februāris) par monetārās finansēšanas aizliegumu un to, kā nacionālās centrālās bankas maksā atlīdzību par valdības noguldījumiem (2014/303/ES) (OV L 159, 28.5.2014., 54. lpp.).


title: 2009/674/EK: Eiropas Parlamenta Lēmums ( 2009. gada 23. aprīlis ) par Eiropas Vides aģentūras kontu slēgšanu attiecībā uz 2007. finanšu gadu

text:
               26.9.2009

               LV

               Eiropas Savienības Oficiālais Vēstnesis

               L 255/184

      EIROPAS PARLAMENTA LĒMUMS

   (2009. gada 23. aprīlis)
   par Eiropas Vides aģentūras kontu slēgšanu attiecībā uz 2007. finanšu gadu
   (2009/674/EK)
   EIROPAS PARLAMENTS,

               —

               ņemot vērā Eiropas Vides aģentūras 2007. finanšu gada galīgos pārskatus (1),

               —

               ņemot vērā ERP ziņojumu par Eiropas Vides aģentūras 2007. finanšu gada pārskatiem, ar aģentūras atbildēm (2),

               —

               ņemot vērā Padomes 2009. gada 10. februāra ieteikumu (5588/2009 – C6-0060/2009),

               —

               ņemot vērā EK līgumu un it īpaši tā 276. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (3), un it īpaši tās 185. pantu,

               —

               ņemot vērā Padomes 1990. gada 7. maija Regulu (EEK) Nr. 1210/90, ar ko izveido Eiropas Vides aģentūru un Eiropas Vides informācijas un novērojumu tīklu (4), un it īpaši tās 13. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un it īpaši tās 94. pantu,

               —

               ņemot vērā Reglamenta 71. pantu un V pielikumu,

               —

               ņemot vērā Budžeta kontroles komitejas ziņojumu un Vides, sabiedrības veselības un pārtikas nekaitīguma komitejas atzinumu (A6-0171/2009),

               1.

               konstatē, ka Eiropas Vides aģentūras galīgie gada pārskati atbilst pārskatiem, kas iekļauti ERP ziņojuma pielikumā;

               2.

               apstiprina Eiropas Vides aģentūras kontu slēgšanu attiecībā uz 2007. finanšu gadu;

               3.

               uzdod priekšsēdētājam šo lēmumu nosūtīt Eiropas Vides aģentūras izpilddirektoram, Padomei, Komisijai un ERP, kā arī nodrošināt tā publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Hans-Gert PÖTTERING

            Ģenerālsekretārs

         Klaus WELLE

      (1)  OV C 278, 31.10.2008., 4. lpp.

      (2)  OV C 311, 5.12.2008., 64. lpp.

      (3)  OV L 248, 16.9.2002., 1. lpp.

      (4)  OV L 120, 11.5.1990., 1. lpp.

      (5)  OV L 357, 31.12.2002., 72. lpp.


title: Komisijas lēmums (1998. gada 23. aprīlis), ar ko groza Lēmumu 95/539/EK, ar kuru izveido Ekspertu komiteju par dabasgāzes tranzītu pa cauruļvadu tīkliemDokuments attiecas uz EEZ.

text:
Avis juridique important

|

31998D0285

Official Journal L 128 , 30/04/1998 P. 0070 - 0070

KOMISIJAS LĒMUMS(1998. gada 23. aprīlis),ar ko groza Lēmumu 95/539/EK, ar kuru izveido Ekspertu komiteju par dabasgāzes tranzītu pa cauruļvadu tīkliem(Dokuments attiecas uz EEZ)(98/285/EK)EIROPAS KOPIENU KOMISIJA,ņemot vērā Eiropas Kopienas dibināšanas līgumu,tā kā, lai turpinātu darbu, ko veic Ekspertu komiteja dabasgāzes tranzītam pa cauruļvadu tīkliem, kas izveidota ar Komisijas Lēmumu 95/539/EK[1], ir lietderīgi atcelt noteikumu, kas paredzēts 6. panta trešajā punktā ("Pilnvaru termiņš");tā kā Lēmums 95/539/EK ir attiecīgi jāgroza,IR PIEŅĒMUSI ŠĀDU LĒMUMU.Vienīgais pantsLēmuma 95/539/EEK 6. panta trešo punktu svītro.Briselē, 1998. gada 23. aprīlīKomisijas vārdā  Komisijas loceklis Christos PAPOUTSIS[1] OV L 304, 16.12.1995., 57. lpp.


title: 2013/471/ES: Padomes Lēmums ( 2013. gada 23. septembris ) par dienas naudas piešķiršanu un ceļa izdevumu atlīdzināšanu Eiropas Ekonomikas un sociālo lietu komitejas locekļiem un to aizstājējiem

text:
                  25.9.2013

                  LV

                  Eiropas Savienības Oficiālais Vēstnesis

                  L 253/22

         PADOMES LĒMUMS
         (2013. gada 23. septembris)
         par dienas naudas piešķiršanu un ceļa izdevumu atlīdzināšanu Eiropas Ekonomikas un sociālo lietu komitejas locekļiem un to aizstājējiem
         (2013/471/ES)
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 301. panta trešo daļu,
         tā kā:

                     (1)

                     Padomes Lēmumā 81/121/EEK (1) izklāstīti noteikumi par dienas naudas piešķiršanu un ceļa izdevumu atlīdzināšanu Eiropas Ekonomikas un sociālo lietu komitejas (“komiteja”) locekļiem, aizstājējiem un ekspertiem.

                     (2)

                     Eiropas Parlaments 2012. gada 10. maija rezolūcijā (2) atzīmēja, ka komitejas Birojs apņēmās reformēt komitejas locekļu un to aizstājēju izdevumu atlīdzināšanas sistēmu.

                     (3)

                     Komiteja 2012. gada 12. oktobrī lūdza Padomi pieņemt jaunu lēmumu par dienas naudas piešķiršanu un ceļa izdevumu atlīdzināšanu komitejas locekļiem un to aizstājējiem, atceļot un aizstājot Lēmumu 81/121/EEK.

                     (4)

                     Būtu jāpielāgo komitejas locekļiem un to aizstājējiem izmaksājamās dienas naudas summas. Būtu arī jāparedz sistēma ceļa izdevumu atlīdzināšanai, pamatojoties uz faktiskajām izmaksām, kā arī jāparedz piemaksas, lai atlīdzinātu laiku, ko minētie locekļi un to aizstājēji tērē, pildot savus pienākumus, un ar tiem saistītos administratīvos izdevumus.

                     (5)

                     Vajadzības gadījumā sīki izklāstīti noteikumi par piemaksu piešķiršanu, ceļa izdevumu atlīdzināšanu un par ceļa izdevumu atlīdzināšanas maksimālo summu noteikšanu būtu jānosaka komitejas līmenī.

                     (6)

                     Lai komitejas locekļiem un to aizstājējiem garantētu pienācīgu nepārtrauktības līmeni, būtu jāparedz pārejas noteikumi.

                     (7)

                     Tādēļ Lēmums 81/121/EEK būtu jāatceļ,

               IR PIEŅĒMUSI ŠO LĒMUMU.

            1. pants
            Eiropas Ekonomikas un sociālo lietu komitejas (“komiteja”) locekļiem un to aizstājējiem (kopā – “saņēmēji”) saskaņā ar šo lēmumu ir tiesības uz dienas naudu par sanāksmju dienām, ceļa izdevumu atlīdzinājumu un uz attāluma un ilguma piemaksu.

            2. pants

               1.   Saņēmējiem, kas piedalās sanāksmēs, noteiktā dienas nauda ir EUR 290.
               Komiteja var pieņemt lēmumu dienas naudu palielināt maksimāli par 50 %:

                           a)

                           ja saņēmējam, kas ir attiecīgi uzaicināts uz vienu vai vairākām sanāksmēm, ir jāmaksā par naktsmītni sanāksmes vietā gan pirms pirmās sanāksmes, gan pēc pēdējās sanāksmes; vai

                           b)

                           gadījumā, kad komandējums notiek ārpus Briseles, ja saņēmēju izmitināšanai izraudzīto viesnīcu tarifi pārsniedz EUR 150 par nakti.

               2.   Dienas naudu saņēmējiem var maksāt ne vairāk kā par divām dienām, kas ir starp divām sanāksmēm, ja minētā dienas nauda ir mazāka nekā ceļa izdevumu atlīdzināšana, kas saņēmējam rastos, starp minētajām sanāksmēm braucot turp un atpakaļ.

            3. pants
            Saņēmēju ceļa izdevumus atlīdzina, pamatojoties uz faktiskajiem izdevumiem. Komiteja nosaka atbilstīgu atlīdzināšanas maksimālo summu, lai nodrošinātu to, ka ar ceļu saistītie izdevumi nepārsniedz tās balsojumā apstiprinātā gada budžeta līmeni.

            4. pants
            Saņēmējiem ir tiesības uz attāluma un ilguma piemaksu. Ja saņēmējs pārvietojas starp savu dzīvesvietu un Briseli, saņēmējam ir tiesības uz piemaksu saistībā ar vienu braucienu uz Briseli un vienu braucienu atpakaļ no Briseles par katru komitejā veikta darba nedēļu.

            5. pants
            Komiteja pieņem sīki izklāstītus noteikumus, ar ko līdz 2014. gada 16. janvārim īsteno 2., 3. un 4. pantu.

            6. pants
            Šā lēmuma 4. pantā minēto attāluma piemaksu aprēķina šādi:

                        a)

                        par brauciena daļu no 0 līdz 50 km – EUR 15;

                        b)

                        par brauciena daļu no 51 līdz 500 km – 0,08 EUR/km;

                        c)

                        par brauciena daļu no 501 līdz 1 000 km – 0,04 EUR/km;

                        d)

                        par brauciena daļu no 1 001 līdz 3 000 km – 0,02 EUR/km;

                        e)

                        par brauciena daļu, kas pārsniedz 3 000 km – piemaksas nav.

            7. pants
            Šā lēmuma 4. pantā minēto ilguma piemaksu aprēķina šādi:

                        a)

                        par braucienu, kura kopējais ilgums ir no divām līdz četrām stundām, – piemaksas apjoms ir viena astotā daļa no 2. pantā paredzētās dienas naudas;

                        b)

                        par braucienu, kura kopējais ilgums ir no četrām līdz sešām stundām, – piemaksas apjoms ir viena ceturtā daļa no 2. pantā paredzētās dienas naudas;

                        c)

                        par braucienu, kura kopējais ilgums pārsniedz sešas stundas un kurš neparedz nakšņošanu, – piemaksas apjoms ir puse no 2. pantā paredzētās dienas naudas;

                        d)

                        par braucienu, kura kopējais ilgums pārsniedz sešas stundas un kurš paredz nakšņošanu, – piemaksas apjoms ir vienāds ar 2. pantā paredzēto dienas naudu, uzrādot apliecinošus dokumentus.

            8. pants

               1.   Kā pārejas pasākumu un ievērojot šā panta 2. punktu, saņēmēji var lūgt, lai attiecībā uz viņiem līdz viņu pilnvaru termiņa beigām, kas beidzas 2015. gada 20. septembrī, turpinātu piemērot Lēmumu 81/121/EEK.

               2.   Piemērojot šā panta 1. punktu, komiteja var pieņemt lēmumu samazināt Lēmumā 81/121/EEK minētās summas.

            9. pants
            Komiteja līdz katra gada 30. aprīlim iesniedz Eiropas Parlamentam un Padomei sīku ziņojumu par iepriekšējā gadā saņēmējiem veiktu ceļa izdevumu atmaksu un piemaksām. Minētajā ziņojumā izklāsta informāciju par saņēmēju skaitu, braucienu skaitu, galamērķiem, brauciena klasi un radītajiem un atlīdzinātajiem ceļa izdevumiem, kā arī par veiktajām piemaksām.

            10. pants
            Līdz 2015. gada 16. oktobrim komiteja Padomei iesniedz novērtējuma ziņojumu par šā lēmuma piemērošanu un jo īpaši par tā ietekmi uz budžetu.
            Minētajā novērtējuma ziņojumā iekļauj elementus, kas ļaus Padomei vajadzības gadījumā noteikt saņēmēju piemaksas.

            11. pants
            Neskarot 8. panta 1. punktu, Lēmumu 81/121/EEK atceļ no 2013. gada 15. oktobra.

            12. pants
            Šis lēmums stājas spēkā divdesmitajā dienā pēc tā publicēšanas Eiropas Savienības Oficiālajā Vēstnesī.

            Briselē, 2013. gada 23. septembrī

                  Padomes vārdā –

                  priekšsēdētājs

               V. JUKNA

            (1)  Padomes Lēmums 81/121/EEK (1981. gada 3. marts) par dienas naudas piešķiršanu un ceļa izdevumu atlīdzināšanu Ekonomikas un sociālo lietu komitejas locekļiem, kā arī aizstājējiem un ekspertiem (OV L 67, 12.3.1981., 29. lpp.).

            (2)  OV L 286, 17.10.2012., 110. lpp.


title: Padomes lēmums (2002. gada 27. jūnijs), ar kuru groza Lēmumu 1999/311/EK, ar ko apstiprina trešo posmu Eiropas sadarbības projektam augstākās izglītības jomā (Tempus III) (2000. līdz 2006. gadam)

text:
Svarīgs juridisks paziņojums

|

32002D0601

Oficiālais Vēstnesis L 195 , 24/07/2002 Lpp. 0034 - 0037

		Padomes lēmums(2002. gada 27. jūnijs),ar kuru groza Lēmumu 1999/311/EK, ar ko apstiprina trešo posmu Eiropas sadarbības projektam augstākās izglītības jomā (Tempus III) (2000. līdz 2006. gadam)(2002/601/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu un jo īpaši tā 308. pantu,ņemot vērā Komisijas priekšlikumu [1],ņemot vērā Eiropas Parlamenta atzinumu [2],ņemot vērā Ekonomikas un sociālo lietu komitejas atzinumu [3],pēc apspriešanās ar Reģionu komiteju,tā kā:(1) 1996. gada 23. jūlijā Padome pieņēma Regulu (EK) Nr. 1488/96 par finansiāliem un tehniskiem pasākumiem (MEDA) ekonomikas un sociālo struktūru reformu atbalstam Eiropas – Vidusjūras reģiona partnerattiecībās [4].(2) Vidusjūras reģions ir Kopienas prioritāra teritorija un Vidusjūras reģiona partneru politiska, ekonomiska un sociāla attīstība ir izaicinājums, kura nozīme nepārstāj apstiprināties.(3) Ir svarīgi īstenot un pastiprināt sadarbību, kas aizsākta Eiropas un Vidusjūras reģiona partnerattiecību laikā, kuras tika izveidotas ar 1995. gada 27. novembra Barselonas Deklarāciju.(4) Barselonas Deklarācijā atzīts, ka kultūras un kultūras vēstures tradīcijas visā Vidusjūras reģionā, dialogs starp šīm kultūrām un apmaiņa cilvēciskā, zinātniskā un tehnoloģiskā līmenī ir nozīmīgs faktors, lai tuvinātu Vidusjūras reģiona iedzīvotājus, veicinātu savstarpējo sapratni un uzlabotu spēju vienam otru izprast.Tā uzsver cilvēkresursu attīstības nozīmīgumu – īpaši attiecībā uz jaunu cilvēku izglītību un apmācību un attiecībā uz kultūras jomu, kā arī atzīst būtisko ieguldījumu, ko pilsoniska sabiedrība var dot Eiropas un Vidusjūras reģiona partnerattiecību attīstības procesam, un tās nozīmīgumu lielākas sapratnes un tuvināšanas veicināšanā starp cilvēkiem.(5) Eiropas un Vidusjūras reģiona sadarbība augstākās izglītības jomā ir neaizvietojams līdzeklis, lai sasniegtu galvenos mērķus, kas izklāstīti Barselonas Deklarācijā, jo īpaši, lai attīstītu cilvēkresursus, veicinātu sapratni starp kultūrām un Eiropas un Vidusjūras reģiona iedzīvotāju attiecību atjaunošanu, kā arī attīstītu brīvu un plaukstošu pilsonisko sabiedrību.(6) Padome 1999. gada 29. aprīlī pieņēma Lēmumu 1999/331/EK, ar ko apstiprina trešo posmu Eiropas sadarbības projektam augstākās izglītības jomā (Tempus III) (2000. līdz 2006. gadam) [5].(7) Tempus III programma ir izrādījies efektīvs mehānisms, lai strukturāli sadarbotos augstākās izglītības un tās attīstības jomā, ietverot cilvēkresursu un profesionālo iemaņu uzlabošanu. Ar augstskolu un augstskolu personāla starpniecību tā var arī sniegt efektīvu ieguldījumu valsts pārvaldes un izglītības struktūru attīstībā valstīs, kurām ir tiesības saņemt atbalstu.(8) Tempus III programmas ģeogrāfisko robežu paplašināšana līdz Vidusjūras reģiona trešām valstīm un teritorijām, kas minētas Regulā (EK) Nr. 1488/96, dotu iespēju paļauties uz šīs programmas vispāratzītām priekšrocībām, gūt apjomradītus ietaupījumus un veicināt reģionālo sadarbību visā plašajā Eiropas un Vidusjūras reģionā.(9) Ir lietderīgi pagarināt laika posmu, uz ko attiecas Tempus III programma, par sešiem mēnešiem – līdz 2006. gada 31. decembrim, negrozot finanšu noteikumus, tā kā šis periods atbilst finanšu perspektīvu periodam, kā arī citu nozīmīgāko Kopienas izglītības un mācību programmu periodam.(10) Tempus III programmas īstenošanai vajadzīgie pasākumi jāpieņem saskaņā ar Padomes Lēmumu 1999/468/EK (1999. gada 28. jūnijs), ar ko nosaka Komisijai piešķirto ieviešanas pilnvaru īstenošanas kārtību [6].(11) Tādēļ attiecīgi jāgroza Lēmums 1999/311/EK,IR PIEŅĒMUSI ŠO LĒMUMU.1. pantsAr šo Lēmums 1999/311/EK ir grozīts šādi:1. Lēmuma 1. un 2. pantu aizstāj ar šādiem pantiem:"1. pantsTempus III darbības laiksAr šo pieņem trešo posmu Eiropas sadarbības projektam augstākās izglītības jomā (turpmāk tekstā – Tempus III) laika posmam no 2000. gada 1. jūlija līdz 2006. gada 31. decembrim.2. pantsValstis, kurām ir tiesības saņemt atbalstu1. Tempus III attiecas uz valstīm, kas ir saņēmējas saskaņā ar Padomes Regulu (EK) Nr. 2666/2000 (2000. gada 5. decembris) par palīdzību Albānijai, Bosnijai un Hercegovinai, Horvātijai, Dienvidslāvijas Federatīvajai Republikai un Bijušajai Dienvidslāvijas Maķedonijas Republikai [7], uz bijušās Padomju Savienības jaunajām neatkarīgajām valstīm un Mongoliju, kas minētas Padomes Regulā (EK, Euratom) Nr. 99/2000 (1999. gada 29. decembris) attiecībā uz palīdzības sniegšanu partnervalstīm Austrumeiropā un Vidusāzijā [8], Vidusjūras reģiona trešām valstīm un teritorijām, kas uzskaitītas Padomes Regulā (EK) Nr. 1488/96 (1996. gada 23. jūlijs) par finansiāliem un tehniskiem pasākumiem (MEDA) ekonomikas un sociālo struktūru reformu atbalstam Eiropas – Vidusjūras reģiona partnerattiecībās [9]. Šīs valstis un teritorijas turpmāk tekstā – valstis, kurām ir tiesības piedalīties Tempus projektos.2. Pamatojoties uz katras valsts īpašās situācijas novērtējumu, Komisija saskaņā ar 1. daļas noteikumos minētajām procedūrām vienojas ar attiecīgajām valstīm, kurām ir tiesības piedalīties Tempus projektos, par to, vai tām jāpiedalās Tempus III, kā arī par to līdzdalības būtību un nosacījumiem. Lēmuma 10. panta 1. punkts attiecas uz valstīm, kurām ir tiesības piedalīties Tempus projektos un kuras nepiedalās Tempus III."2. Lēmuma 5., 6. un 7. pantu aizstāj ar šādiem pantiem:"5. pantsMērķis1. Tempus III mērķis ir saskaņā ar 2. panta 1. punktā minēto regulu pamatnostādnēm un vispārējiem mērķiem un no tiem izrietošajām papildu programmām un sektorālām pieejām veicināt augstākās izglītības sistēmu attīstību valstīs, kurām ir tiesības piedalīties Tempus projektos, pēc iespējas līdzsvaroti sadarbojoties ar partneriem visās dalībvalstīs.2. Tempus III sevišķi:a) veicina sapratni un attiecību atjaunošanos starp kultūrām, attīsta brīvu un plaukstošu pilsonisko sabiedrību;b) sekmē augstākās izglītības pielāgošanu un attīstību, lai tā labāk atbilstu valstu, kurām ir tiesības piedalīties Tempus projektos, sociālekonomiskām un kultūras vajadzībām, pievēršot uzmanību:i) jautājumiem, kas saistīti ar mācību programmu pilnveidošanu un pārstrādāšanu prioritārās jomās;ii) augstākās izglītības struktūru, iestāžu un to vadības pārveidošanai un attīstībai;iii) tās apmācības attīstībai, kuras beigās tiek iegūta tāda kvalifikācija, kas novērstu augsta līmeņa prasmju trūkumu, kas vajadzīgas ekonomiskām reformām un attīstībai – jo īpaši uzlabojot un palielinot saikni ar rūpniecību;iv) augstākās izglītības un mācību ieguldījumam pilsoniskuma un demokrātijas stiprināšanā.3. Kad sasniegts Tempus III mērķis, Komisija ievēro Kopienas vispārējo politiku par vīriešu un sieviešu vienlīdzīgām iespējām. Komisija arī nodrošina, ka neviena pilsoņu grupa nav atstumta vai nelabvēlīga.6. pantsDialogs ar valstīm, kurām ir tiesības piedalīties Tempus projektosVienojoties ar kompetentajām iestādēm katrā valstī, Komisija nosaka Tempus III sīki izstrādātas prioritātes un mērķus, pamatojoties uz programmas mērķi un pielikuma noteikumiem un jo īpaši saskaņā ar:a) regulu, kas minētas 2. panta 1. punktā, vispārējiem mērķiem;b) visu valstu, kurām ir tiesības piedalīties Tempus projektos, ekonomikas, sociālo un izglītības politiku;c) vajadzību panākt attiecīgu līdzsvaru starp izraudzītām prioritārām jomām un Tempus III piešķirtajiem resursiem.7. pantsKomiteja1. Komisija saskaņā ar pielikuma noteikumiem īsteno Tempus III, pamatojoties uz sīki izstrādātām pamatnostādnēm, kas jāpieņem katru gadu, un ievērojot sīki izstrādātas prioritātes un mērķus, par kuriem tā vienojas ar kompetentajām iestādēm visās valstīs, kurām ir tiesības piedalīties Tempus projektos, kā paredzēts 6. pantā.2. Lēmuma 4. un 5. punktā minētā komiteja jo īpaši palīdz Komisijai īstenot sistēmu, ņemot vērā 5. pantā norādīto mērķi, un saskaņo tās darbu ar citām programmas komitejām, kas izveidotas izglītības (Socrates) un mācību (Leonardo) jomā.3. Pasākumus, kas vajadzīgi, lai īstenotu šo lēmumu saistībā ar turpmāk minētajiem jautājumiem, pieņem saskaņā ar 4. punktā noteikto procedūru:a) vispārīgas pamatnostādnes, kas nosaka Tempus III darbību;b) atlases procedūras un vispārīgas pamatnostādnes Kopienas sniegtajai finansiālai palīdzībai (apjoms, ilgums un saņēmēji);c) jautājumi, kas attiecas uz Tempus III vispārējo līdzsvaru, tai skaitā sadalījumu starp dažādām darbībām;d) sīki izstrādātas prioritātes un mērķi, par ko katrā valstī, kurai ir tiesības piedalīties Tempus projektos, vienojas ar kompetentām iestādēm;e) nosacījumi, lai uzraudzītu un novērtētu Tempus III.4. Komisijai palīdz komiteja.Ja ir atsauce uz šo punktu, piemēro Lēmuma 1999/468/EK 4. un 7. pantu.Lēmuma 1999/468/EK 4. panta 3. punktā paredzētais laika posms ir viens mēnesis.Komiteja pieņem savu reglamentu.5. Turklāt Komisija var apspriesties ar komiteju par jebkuru citu jautājumu, kas attiecas uz Tempus III īstenošanu, tai skaitā gada ziņojumu.Šajā gadījumā piemēro Lēmuma 1999/468/EK 3. un 7. pantu."3. Lēmuma 9. un 10. pantu aizstāj ar šādiem pantiem:"9. pantsSaikne ar citām Kopienas darbībāmSaskaņā ar šā lēmuma 7. panta 4. punktā minēto procedūru un, ja vajadzīgs, – procedūru, kas minēta Regulas (EK) Nr. 2666/2000 10. pantā, Regulas (EK, Euratom) Nr. 99/2000 13. pantā un Regulas (EK) Nr. 1488/96 11. pantā, ņemot vērā ierobežojumus, kurus nosaka gada budžeta lēmumi, Komisija nodrošina atbilstību un, ja nepieciešams, komplementaritāti starp Tempus III un citām Kopienas darbībām, kas veiktas gan Kopienā, gan kā palīdzības daļa, ko sniedz valstīm, kurām ir tiesības piedalīties Tempus projektos, jo īpaši attiecībā uz Eiropas Izglītības fonda darbībām.10. pantsKoordinācija ar trešās valstīs veikto darbību1. Komisija organizē attiecīgu koordināciju ar darbībām, ko veic trešās valstis [10] vai augstskolas un darbības nozare šajās valstīs tajā pašā jomā, kurā Tempus III, ieskaitot, ja nepieciešams, līdzdalību Tempus III projektos.2. Šī līdzdalība var būt dažāda, tostarp viena vai vairākas no šādām:a) līdzdalība Tempus III projektos līdzfinansējuma veidā;b) izmantojot iespējas, ko piedāvā Tempus III, lai virzītu apmaiņas darbības, kuras saņem divpusēju finansējumu;c) koordinācija starp Tempus III un dalībvalstu ierosmēm, kam ir vienādi mērķi, bet ko finansē un vada atsevišķi;d) savstarpēja informācijas apmaiņa par visām attiecīgajām iniciatīvām šajā jomā."4. Lēmuma 12. panta otro daļu aizstāj ar šādu daļu:"Līdz 2004. gada 30. jūnijam tā iesniedz starpposma ziņojumu par novērtējuma rezultātiem, pievienojot priekšlikumus par Tempus III pagarināšanu vai pielāgošanu laika posmam, kas sāksies 2007. gada 1. janvārī;"5. Pielikumā tekstu zem virsraksta "Atsevišķi piešķīrumi" aizstāj ar šā lēmuma pielikuma tekstu.2. pantsŠis lēmums stājas spēkā pieņemšanas dienā.Šo lēmumu publicē Eiropas Kopienu Oficiālajā Vēstnesī.Luksemburgā, 2002. gada 27. jūnijāPadomes vārdā —priekšsēdētājsM. Arias Cañete[1] OV C 151 E, 25.6.2002., 118. lpp.[2] Atzinums sniegts 2002. gada 14. maijā (Oficiālajā Vēstnesī vēl nav publicēts).[3] OV L 149, 21.6.2002., 36. lpp.[4] OV L 189, 30.7.1996., 1. lpp. Regulā jaunākie grozījumi izdarīti ar Regulu (EK) Nr. 2698/2000 (OV L 311, 12.12.2000., 1. lpp.).[5] OV L 120, 8.5.1999., 30. lpp. Lēmumā jaunākie grozījumi izdarīti ar Regulu (EK) Nr. 2666/2000 (OV L 306, 7.12.2000., 1. lpp.).[6] OV L 184, 17.7.1999., 23. lpp.[7] OV L 306, 7.12.2000., 1. lpp. Regulā jaunākie grozījumi izdarīti ar Regulu (EK) Nr. 2415/2001 (OV L 327, 12.12.2001., 3. lpp.).[8] OV L 12, 18.1.2000., 1. lpp.[9] OV L 189, 30.7.1996., 1. lpp. Regulā jaunākie grozījumi izdarīti ar Regulu (EK) Nr. 2698/2000 (OV L 311, 12.12.2000., 1. lpp.).[10] Šīs valstis ir Divdesmit četru grupas locekles, nevis Kopienas dalībvalstis, Kipras Republika un Malta, un Centrālās un Austrumeiropas asociētās valstis; līdzdalība attiecas uz projektiem ar Centrālās un Austrumeiropas neasociētām valstīm, kuras ir tiesīgas saskaņā ar Phare programmu, un jebkuras citas valstis Kopiena var nolemt iekļaut vēlāk.--------------------------------------------------PIELIKUMS"Atsevišķi piešķīrumiPapildus Eiropas kopīgiem projektiem un strukturāliem un/vai papildu pasākumiem Kopiena atbalstīs arī atsevišķu piešķīrumu nodrošināšanu skolotājiem, pētniekiem, pasniedzējiem, augstskolu pārziņiem, vecākajiem valdības ierēdņiem, izglītības plānotājiem un citiem mācību ekspertiem no valstīm, kurām ir tiesības saņemt atbalstu, vai no Kopienas, braucieniem, lai sekmētu augstākās izglītības un mācību kvalitāti, attīstību un pārstrukturēšanu valstīs, kurām ir tiesības piedalīties Tempus projektos.Šie braucieni inter alia aptver šādas jomas:- kursu un mācību materiālu pilnveidošana,- darbinieku kvalifikācijas celšana, jo īpaši kvalifikācijas celšana kursos un mācību praksēs uzņēmumos,- mācīšana, zinātniskās izpētes un mācību darbs,- darbības, kas atbalsta augstākās izglītības attīstību,- īdzdalība Eiropas asociāciju darbībās, jo īpaši augstskolu asociācijās."--------------------------------------------------


title: 2012/563/ES: Eiropas Parlamenta Lēmums ( 2012. gada 10. maijs ) par Eiropas Savienības iestāžu Tulkošanas centra kontu slēgšanu attiecībā uz 2010. finanšu gadu

text:
               17.10.2012

               LV

               Eiropas Savienības Oficiālais Vēstnesis

               L 286/147

         EIROPAS PARLAMENTA LĒMUMS
   (2012. gada 10. maijs)
   par Eiropas Savienības iestāžu Tulkošanas centra kontu slēgšanu attiecībā uz 2010. finanšu gadu
   (2012/563/ES)
   EIROPAS PARLAMENTS,

               —

               ņemot vērā Eiropas Savienības iestāžu Tulkošanas centra 2010. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Savienības iestāžu Tulkošanas centra 2010. finanšu gada pārskatiem, ar Centra atbildēm (1),

               —

               ņemot vērā Padomes 2012. gada 21. februāra ieteikumu (06083/2012 – C7-0051/2012),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Padomes 1994. gada 28. novembra Regulu (EK) Nr. 2965/94, ar ko izveido Eiropas Savienības iestāžu Tulkošanas centru (3), un jo īpaši tās 14. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu (A7-0125/2012),

               1.

               apstiprina Eiropas Savienības iestāžu Tulkošanas centra kontu slēgšanu attiecībā uz 2010. finanšu gadu;

               2.

               uzdod priekšsēdētājam šo lēmumu nosūtīt Eiropas Savienības iestāžu Tulkošanas centra direktoram, Padomei, Komisijai un Revīzijas palātai, kā arī nodrošināt tā publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV C 366, 15.12.2011., 117. lpp.

      (2)  OV L 248, 16.9.2002., 1. lpp.

      (3)  OV L 314, 7.12.1994., 1. lpp.

      (4)  OV L 357, 31.12.2002., 72. lpp.


title: 2005/244/EK: Padomes Lēmums (2005. gada 3. marts) attiecībā uz Nolīguma slēgšanu starp Eiropas Kopienu un Vjetnamas Sociālistiskās Republikas valdību par pieeju tirgum

text:
               22.3.2005

               LV

               Eiropas Savienības Oficiālais Vēstnesis

               L 75/35

         PADOMES LĒMUMS
   (2005. gada 3. marts)
   attiecībā uz Nolīguma slēgšanu starp Eiropas Kopienu un Vjetnamas Sociālistiskās Republikas valdību par pieeju tirgum
   (2005/244/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 133. pantu saistībā ar 300. panta 2. punkta pirmo daļu,
   ņemot vērā Komisijas priekšlikumu,
   tā kā:

               (1)

               Komisija Kopienas vārdā ir apspriedusi divpusēju nolīgumu par tirgus pieejas saistību agrāku īstenošanu attiecībā uz Vjetnamas pievienošanos PTO.

               (2)

               Šo Nolīgumu parafēja 2004. gada 3. decembrī.

               (3)

               Šim Nolīgumam, kas būs Pagaidu nolīgums pēc būtības un sui generis pēc formas, jāstājas spēkā pēc iespējas ātrāk, lai tas būtu efektīvs. Šā Nolīguma noslēgšana nekādā veidā neietekmē kompetenču sadalījumu starp Kopienu un tās dalībvalstīm saskaņā ar Kopienas tiesību aktiem, kā tos interpretē Tiesa.

               (4)

               Šo Nolīgumu būtu jāapstiprina Kopienas vārdā,

         IR PIEŅĒMUSI ŠO LĒMUMU.
   1. pants
   Nolīgums starp Eiropas Kopienu un Vjetnamas Sociālistiskās Republikas valdību par pieeju tirgum ar šo Kopienas vārdā ir apstiprināts.
   Nolīguma teksts ir pievienots šim lēmumam.
   2. pants
   Padomes priekšsēdētājs ar šo ir pilnvarots iecelt personu, kas ir pilnvarota parakstīt šo nolīgumu, lai tas kļūtu saistošs Kopienai.
   3. pants
   Komisija saskaņā ar procedūru, kas minēta Padomes Regulas (EEK) Nr. 3030/93 (1993. gada 12. oktobris) par kopīgiem noteikumiem konkrētu tekstilizstrādājumu importam no trešām valstīm (1), pieņem pasākumu, kas šā nolīguma 5. panta 1. punktā paredzēts kā tekstilizstrādājumu un apģērbu kvotu atjaunošana gadījumā, ja Vjetnama nepilda saistības, kas tai noteiktas šā nolīguma 2., 3. un 4. pantā un 2003. gada 15. februārī parafētā Nolīguma vēstuļu apmaiņas formā 9. pantā.
   Šā lēmuma noteikumiem, ar ko apstiprina Nolīgumu, ir priekšroka attiecībā pret Regulu (EEK) Nr. 3030/93 tiktāl, cik tie attiecas uz vienu un to pašu priekšmetu.

      Briselē, 2005. gada 3. martā

            Padomes vārdā —

            priekšsēdētājs

         F. BILTGEN

      (1)  OV L 275, 8.11.1993., 1. lpp. Regulā jaunākie grozījumi izdarīti ar Regulu (EK) Nr. 2200/2004, (OV L 374, 22.12.2004., 1. lpp.).
   NOLĪGUMS
   starp Eiropas Kopienu un Vjetnamas Sociālistiskās Republikas valdību par pieeju tirgum
   EIROPAS KOPIENA
   un
   VJETNAMAS SOCIĀLISTISKĀS REPUBLIKAS VALDĪBA
   turpmāk kopā sauktas “Puses” un katra atsevišķi – “Puse”;
   ŅEMOT VĒRĀ to, cik svarīgi ir koordinēt un nostiprināt draudzību, sadarbību un mijiedarbību starp Vjetnamas Sociālistisko Republiku un Eiropas Kopienu, un
   VĒLOTIES attīstīt un paplašināt tirdzniecības un ieguldījumu attiecības starp Vjetnamas Sociālistisko Republiku un Eiropas Kopienu,
   IR VIENOJUŠĀS PAR TURPMĀKO.
   1. pants
   No 2005. gada 1. janvāra Eiropas Kopiena aptur Vjetnamas Sociālistiskajai Republikai noteiktās tekstilizstrādājumu un apģērbu kvotas ar mērķi tās atcelt.
   2. pants
   No 2005. gada 1. janvāra Vjetnamas Sociālistiskā Republika:

               —

               piemēro tādus tarifus apģērbiem, audumiem un gataviem izstrādājumiem, kā Vjetnama apņēmusies 2003. gada 15. februārī parafētajā Nolīgumā par tekstilizstrādājumu un apģērbu tirdzniecību un citiem tirgus atvēršanas pasākumiem (1),

               —

               piemēro 5 % tarifu likmi dzijām,

               —

               piemēro 65 % tarifu likmi vīniem un stipriem alkoholiskiem dzērieniem,

               —

               piešķir Eiropas Kopienas ieguldītājiem un pakalpojumu sniedzējiem ne mazāk labvēlīgu attieksmi kā pret ASV ieguldītājiem un pakalpojumu sniedzējiem, kā to paredz Divpusējā tirdzniecības nolīguma starp Vjetnamas Sociālistisko Republiku un Amerikas Savienotajām Valstīm nodaļas par ieguldījumiem un tirdzniecību pakalpojumu jomā un to attiecīgie pielikumi,

               —

               ļauj Eiropas Kopienas uzņēmējiem veikt ieguldījumus cementa un klinkera ražošanā, piemērojot tādus pašus noteikumus, kādus šai nozarei piemēro Vjetnamā. Šie noteikumi nav diskriminējoši,

               —

               dod iespēju Eiropas Kopienas ieguldītājiem telekomunikāciju nozarē, kas pašreiz darbojas Vjetnamā saskaņā ar uzņēmumu sadarbības līgumiem ar Vjetnamas uzņēmējiem, atjaunot esošās vienošanās vai pārveidot tās citā organizatoriskā formā ar nosacījumiem, kas nav mazāk izdevīgi par esošajiem saskaņā ar Vjetnamas un Eiropas Kopienas 2004. gada 9. oktobrī parafēto PTO nolīgumu,

               —

               atceļ ierobežojumus attiecībā uz klientiem, kuriem Eiropas Kopienas datorpakalpojumu, būvniecības pakalpojumu, tehnisko pētījumu, integrēto tehnisko pētījumu, arhitektūras un pilsētplānošanas pakalpojumu sniedzēji, kas pašreiz darbojas Vjetnamā, sniedz šos pakalpojumus,

               —

               apsver, katru gadījumu izskatot atsevišķi un saskaņā ar nosacījumiem, kas izklāstīti PTO nolīgumā, ko Vjetnama un Eiropas Kopiena ir parafējusi 2004. gada 9. oktobrī, licenču piešķiršanu Eiropas Kopienas uzņēmējiem, lai tie varētu dibināt Vjetnamā Eiropas Kopienas uzņēmējiem 100 % piederošus uzņēmumus, kas sniedz datorpakalpojumus, būvniecības pakalpojumus, tehnisko pētījumu, integrēto tehnisko pētījumu, arhitektūras un pilsētplānošanas pakalpojumus, nenosakot ierobežojumus klientiem, kas izmanto šos pakalpojumus,

               —

               atļauj 4 (četriem) Eiropas Kopienas farmācijas uzņēmumiem veikt ražošanu pēc citu uzņēmumu receptēm bez licences nodošanas un saglabājot atļauju izplatīt importētos produktus,

               —

               atļauj Eiropas Kopienas uzņēmumiem dibināt kopuzņēmumus ar Vjetnamas partneriem, neierobežojot Eiropas Kopienas ieguldījumu daļu, lai veiktu ieguldījumus biroja ēku un dzīvokļu celtniecībā pārdošanai un izīrēšanai saskaņā ar Vjetnamas tiesību aktiem par īpašuma pārdošanu un izīrēšanu.

         3. pants
   Ne vēlāk kā līdz 2005. gada 31. martam Vjetnamas Sociālistiskā Republika:

               —

               piešķir 1 (vienam) Eiropas Kopienas izplatīšanas uzņēmumam licenci, lai dibinātu Eiropas Kopienai pilnībā piederošu uzņēmumu Vjetnamā atbilstīgi nosacījumiem, ko paredz PTO nolīgums, kuru Vjetnama un Eiropas Kopiena ir parafējusi 2004. gada 9. oktobrī,

               —

               piešķir 1 (vienam) Eiropas Kopienas apdrošinātājam licenci dzīvības apdrošināšanas darbībai Vjetnamā,

               —

               atļauj dibināt kopuzņēmumus ar 51 % kapitāla ieguldījumu no Eiropas Kopienas kuģošanas līnijām un atļauj 1 (vienai) Eiropas Kopienas kuģošanas līnijai dibināt Vjetnamā Eiropas Kopienai 100 % piederošu uzņēmumu, lai veiktu darbības kuģošanas līnijas uzdevumā, saskaņā ar nosacījumiem, ko paredz PTO nolīgums, kuru Vjetnama un Eiropas Kopiena ir parafējusi 2004. gada 9. oktobrī,

               —

               piešķir 1 (vienam) Eiropas Kopienas pakalpojumu sniedzējam licenci datorizētu rezervēšanas sistēmu pakalpojumu jomā atbilstīgi nosacījumiem, ko paredz PTO nolīgums, kuru Vjetnama un Eiropas Kopiena ir parafējusi 2004. gada 9. oktobrī,

               —

               piešķir tarifu kvotas 3 500 Eiropas Kopienas izcelsmes motociklu vai skūteru pilnīgi saliktu vienību ievešanai 70 % apmērā no esošās tarifu likmes. Vismaz 50 % no šīm kvotām piešķiramas Eiropas Kopienas ražotāju attiecīgi pilnvarotiem Vjetnamas pārstāvjiem un izplatītājiem.

         4. pants
   Vjetnamas Sociālistiskā Republika:

               —

               pēc minētā nolīguma stāšanās spēkā nodrošina pret Eiropas Kopienas ieguldītājiem attieksmi, kas nav mazāk labvēlīga kā pret Japānas ieguldītājiem saskaņā ar Divpusējo ieguldījumu nolīgumu starp Vjetnamas Sociālistisko Republiku un Japānu,

               —

               Eiropas Kopienas vides pakalpojumu sniedzējiem 2005. un 2006. gadā piešķir 3 (trīs) licences darbībai Vjetnamā kā Eiropas Kopienas 100 % īpašumā esošiem uzņēmumiem vides pakalpojumu sniegšanai, izņemot ietekmes uz vidi novērtējuma pakalpojumus, saskaņā ar darbības jomu un nosacījumiem, ko paredz PTO nolīgums, kuru Vjetnama un Eiropas Kopiena ir parafējusi 2004. gada 9. oktobrī,

               —

               atļauj Eiropas Kopienas izplatīšanas uzņēmumiem, kas jau likumīgi darbojas Vjetnamā, 2005. gadā atvērt vēl 4 (četrus) veikalus un 2006. gadā 2 (divus) papildu veikalus,

               —

               piešķir 1 (vienam) Eiropas Kopienas izplatīšanas uzņēmumam licenci, lai tas 2006. gadā varētu dibināt Vjetnamā 100 % Eiropas Kopienai piederošu uzņēmumu atbilstīgi nosacījumiem, ko paredz PTO nolīgums, kuru Vjetnama un Eiropas Kopiena ir parafējusi 2004. gada 9. oktobrī,

               —

               samazina aizliegto molekulu sarakstu līdz 5-7 molekulām ne vēlāk kā līdz 2004. gada decembrim un atceļ šo sarakstu attiecībā uz Eiropas Kopienu ne vēlāk kā līdz 2005. gada 31. decembrim.

         5. pants
   Eiropas Kopiena var atjaunot tekstilizstrādājumu un apģērbu kvotas tādā pašā līmenī kā tekstilizstrādājumu un apģērbu kvotu kopējais daudzums, ko Eiropas Kopiena noteikusi Vjetnamai 2004. gadā, paaugstinot to par gada pieauguma likmi, ko paredz 2003. gada 15. februārī parafētais Nolīgums par tekstilizstrādājumu un apģērbu tirdzniecību un citiem tirgus atvēršanas pasākumiem gadījumā, ja Vjetnama nepilda jebkuras no saistībām, kas noteiktas šā nolīguma 2., 3. un 4. pantā vai iepriekš minētā 2003. gada nolīguma 9. punktā.
   Gadījumā, ja Eiropas Kopiena nepilda saistības, kas noteiktas šā nolīguma 1. pantā vai 9. pantā Nolīgumā par tekstilizstrādājumu un apģērbu tirdzniecību un citiem tirgus atvēršanas pasākumiem, kas parafēts 2003. gada 15. februārī, Vjetnama var apturēt šā nolīguma 2., 3. un 4. pantā noteikto saistību piemērošanu.
   6. pants
   Šis nolīgums stājas spēkā pēc tam, kad Puses ir apmainījušās ar rakstiskiem paziņojumiem par attiecīgo iekšējo procedūru pabeigšanu šim nolūkam.
   Katra Puse jebkurā laikā var ierosināt šā nolīguma pārlabojumus vai denonsēt to ar sešu mēnešu iepriekšēju rakstisku paziņojumu. Denonsēšanas gadījumā nolīgums beidzas pēc paziņošanas termiņa beigām.
   Šis nolīgums beidzas dienā, kad Vjetnama pievienojas PTO.
   Puses cenšas pabeigt to attiecīgās iekšējās procedūras tā, lai šo nolīgumu varētu īstenot no 2004. gada 31. decembra.
   7. pants
   Šis nolīgums ir sastādīts divos eksemplāros angļu, čehu, dāņu, franču, grieķu, holandiešu, igauņu, itāļu, latviešu, lietuviešu, maltiešu, poļu, portugāļu, slovāku, slovēņu, somu, spāņu, ungāru, vācu, vjetnamiešu un zviedru valodā, un visi teksti ir vienlīdz autentiski.

            Eiropas Kopienas vārdā —

            Vjetnamas Sociālistiskās Republikas valdības vārdā —

      (1)  2003. gada 26. jūnijā publicēts
         Eiropas Savienības Oficiālajā Vēstnesī L 152, 26.6.2003., 42. lpp. kā “Nolīgums vēstuļu apmaiņas formā, ar ko groza Nolīgumu starp Eiropas Kopienu un Vjetnamas Sociālistisko Republiku par tekstilizstrādājumu un apģērbu tirdzniecību un citiem tirgus atvēršanas pasākumiem, kurā jaunākie grozījumi izdarīti ar 2000. gada 31. martā parafēto nolīgumu vēstuļu apmaiņas formā”.


title: Komisijas Lēmums (ES) 2015/1380 (2015. gada 10. augusts), ar ko Dānijas Karalisti pilnvaro ratificēt Konvenciju par starptautiskajām garantijām attiecībā uz pārvietojamām iekārtām un tās Protokolu par jautājumiem, kas attiecas uz gaisa kuģu iekārtām (konvencija un protokols kopīgi pieņemti 2001. gada 16. novembrī Keiptaunā) (izziņots ar dokumenta numuru C(2015) 5553)

text:
               12.8.2015

               LV

               Eiropas Savienības Oficiālais Vēstnesis

               L 213/6

         KOMISIJAS LĒMUMS (ES) 2015/1380
   (2015. gada 10. augusts),
   ar ko Dānijas Karalisti pilnvaro ratificēt Konvenciju par starptautiskajām garantijām attiecībā uz pārvietojamām iekārtām un tās Protokolu par jautājumiem, kas attiecas uz gaisa kuģu iekārtām (konvencija un protokols kopīgi pieņemti 2001. gada 16. novembrī Keiptaunā)

         (izziņots ar dokumenta numuru C(2015) 5553)

   (Autentisks ir tikai teksts dāņu valodā)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes Lēmumu 2006/325/EK (2006. gada 27. aprīlis), lai noslēgtu Nolīgumu starp Eiropas Kopienu un Dānijas Karalisti par jurisdikciju un spriedumu atzīšanu un izpildi civillietās un komerclietās (1), un jo īpaši tā 1.a pantu,
   tā kā:

               (1)

               Saskaņā ar 5. panta 2. punktu Nolīgumā starp Eiropas Kopienu un Dānijas Karalisti par jurisdikciju un spriedumu atzīšanu un izpildi civillietās un komerclietās (2) (“nolīgums”) Dānijai jāatturas no starptautisko nolīgumu noslēgšanas, kas varētu ietekmēt vai mainīt Padomes Regulas (EK) Nr. 44/2001 (3) darbības jomu, ja vien tas netiek darīts, saskaņojot ar Eiropas Savienību, un ja nav veikti pietiekami pasākumi attiecībā uz nolīguma starp Eiropas Savienību un Dāniju, no vienas puses, un konkrētā starptautiskā nolīguma, no otras puses, attiecībām. Regula (EK) Nr. 44/2001 tika atcelta un aizstāta ar Eiropas Parlamenta un Padomes Regulu (ES) Nr. 1215/2012 (4).

               (2)

               Saskaņā ar nolīguma 3. panta 2. punktu Dānija 2012. gada 20. decembra vēstulē paziņoja Komisijai par savu lēmumu īstenot Regulā (ES) Nr. 1215/2012 noteikto (5). Saskaņā ar nolīguma 3. panta 6. punktu no Dānijas paziņojuma izriet savstarpējas saistības starp Dāniju un Eiropas Savienību, uz kurām attiecas starptautiskie tiesību akti. Tādējādi Regula (ES) Nr. 1215/2012 ir grozījums nolīgumā.

               (3)

               Dānija 2015. gada 30. martā lūdza Eiropas Savienības piekrišanu tās ierosinājumam ratificēt Konvenciju par starptautiskajām garantijām attiecībā uz pārvietojamām iekārtām (turpmāk “konvencija”) un tās Protokolu par jautājumiem, kas attiecas uz gaisa kuģu iekārtām (turpmāk “protokols”) (konvencija un protokols kopīgi pieņemti 2001. gada 16. novembrī Keiptaunā).

               (4)

               Uz dažiem šajā konvencijā un protokolā reglamentētajiem jautājumiem attiecas arī Regula (ES) Nr. 1215/2012, kā rezultātā šie tiesību akti ietekmē minēto regulu. Konkrētāk, konvencijas 13. pants un protokola X pants reglamentē pagaidu tiesību aizsardzības līdzekļus. Pēdējo minēto pantu piemēro tikai tad, ja protokola līgumslēdzēja valsts ir iesniegusi deklarāciju saskaņā ar protokola XXX panta 2. punktu. Turklāt konvencijas 43. pants un protokola XXI pants reglamentē tiesu jurisdikciju saskaņā ar konvencijas 13. pantu. Tādēļ ir nepieciešama Eiropas Savienības piekrišana, ka Dānija var ratificēt konvenciju un protokolu, ciktāl šie noteikumi skar Regulu (ES) Nr. 1215/2012.

               (5)

               Saskaņā ar Lēmuma 2006/325/EK 1.a pantu Komisijai nolīguma 5. panta 2. punkta piemērošanas nolūkā, pirms tiek pieņemts lēmums, ar ko nosaka Savienības piekrišanu, ir jāizvērtē, vai Dānijas paredzētais starptautiskais nolīgums nepadara nolīgumu neefektīvu un neapdraud saskaņā ar tā noteikumiem izveidotās sistēmas pareizu piemērošanu.

               (6)

               Eiropas Savienība pievienojās šai konvencijai un protokolam, pamatojoties uz Padomes Lēmumu 2009/370/EK (6), un savu dokumentu par pievienošanos deponēja 2009. gada 28. aprīlī.

               (7)

               Saskaņā ar Lēmumu 2009/370/EK, pievienojoties konvencijai un tās protokolam, Eiropas Savienība iesniedza deklarāciju saskaņā ar konvencijas 55. pantu attiecībā uz 13. un 43. panta piemērošanu gadījumos, ja parādnieka dzīvesvieta ir Eiropas Savienības dalībvalsts teritorijā. Tā iesniedza arī deklarāciju saskaņā ar protokola XXX panta 5. punktu, paziņojot, ka protokola XXI pantu Eiropas Savienībā nepiemēros un šajā pantā regulētajiem jautājumiem tās dalībvalstis, kurām ir saistoša minētā regula vai jebkurš cits nolīgums, kura mērķis ir paplašināt regulas darbības jomu, piemēros Regulu (EK) Nr. 44/2001. Tā nav iesniegusi deklarāciju attiecībā uz protokola X pantu.

               (8)

               Saskaņā ar 1. un 2. pantu Protokolā Nr. 22 par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalījās Lēmuma 2009/370/EK pieņemšanā, un tādēļ šis lēmums nav tai saistošs un nav jāpiemēro. Konvencija un protokols tai uzliek saistības vienīgi kā atsevišķai līgumslēdzējai pusei.

               (9)

               Ņemot vērā minētos apstākļus un to, ka konvencija un protokols stājās spēkā 2009. gada 1. augustā visās Eiropas Savienības dalībvalstīs, izņemot Dāniju, Komisija uzskata, ka tas, ka Dānija šos dokumentus ratificēs, nepadarīs nolīgumu neefektīvu, kā arī neapdraudēs saskaņā ar tā noteikumiem izveidotās sistēmas pareizu piemērošanu ar nosacījumu, ka Dānija sniedz deklarācijas saskaņā ar konvencijas 55. pantu un protokola XXX panta 5. punktu, kuras ir līdzīgas Eiropas Savienības sniegtajām deklarācijām. Atbilstoši šim pašam nosacījumam tas neskars nosacījumus, ar kādiem Eiropas Savienība pievienojusies konvencijai un protokolam.

               (10)

               Tādēļ Eiropas Savienībai būtu jāatļauj Dānijai ratificēt konvenciju un protokolu. Ratificējot konvenciju un protokolu, Dānijai būtu jāsniedz deklarācijas par konvencijas 13. un 43. pantu un protokola XXI pantu atbilstoši Eiropas Savienības sniegtajām deklarācijām,

         IR PIEŅĒMUSI ŠO LĒMUMU.
   1. pants
   Komisija Eiropas Savienības vārdā pilnvaro Dāniju ratificēt Konvenciju par starptautiskajām garantijām attiecībā uz pārvietojamām iekārtām un tās Protokolu par jautājumiem, kas attiecas uz gaisa kuģu iekārtām (konvencija un protokols kopīgi pieņemti 2001. gada 16. novembrī Keiptaunā).
   2. pants
   Ratificējot konvenciju un protokolu, Dānija sniedz attiecīgi šādas deklarācijas:

                  “1.

                  Saskaņā ar Keiptaunas konvencijas 55. pantu gadījumos, kad parādnieka dzīvesvieta ir Eiropas Savienības dalībvalsts teritorijā, Dānija konvencijas 13. un 43. pantu par pagaidu tiesību aizsardzības līdzekļiem piemēros tikai saskaņā ar 35. pantu Eiropas Parlamenta un Padomes 2012. gada 12. decembra Regulā (ES) Nr. 1215/2012 par jurisdikciju un spriedumu atzīšanu un izpildi civillietās un komerclietās (7), kā to skaidrojusi Eiropas Savienības Tiesa saistībā ar 24. pantu 1968. gada 27. septembra Briseles Konvencijā par jurisdikciju un spriedumu izpildi civillietās un komerclietās (8).

                  2.

                  Saskaņā ar Gaisa kuģu protokola XXX panta 5. punktu Dānija nepiemēros minētā protokola XXI pantu un šajā pantā regulētajiem jautājumā piemēros Regulu (ES) Nr. 1215/2012.

   3. pants
   Šis lēmums ir adresēts Dānijas Karalistei.

      Briselē, 2015. gada 10. augustā

            Komisijas vārdā –

            Komisijas locekle

         Věra JOUROVÁ

      (1)  OV L 120, 5.5.2006., 22. lpp.

      (2)  OV L 299, 16.11.2005., 62. lpp.

      (3)  Padomes 2000. gada 22. decembra Regula (EK) Nr. 44/2001 par jurisdikciju un spriedumu atzīšanu un izpildi civillietās un komerclietās (OV L 12, 16.1.2001., 1. lpp.).

      (4)  Eiropas Parlamenta un Padomes 2012. gada 12. decembra Regula (ES) Nr. 1215/2012 par jurisdikciju un spriedumu atzīšanu un izpildi civillietās un komerclietās (OV L 351, 20.12.2012., 1. lpp.).

      (5)  OV L 79, 21.3.2013., 4. lpp.

      (6)  Padomes 2009. gada 6. aprīļa Lēmums 2009/370/EK par to, ka Eiropas Kopiena pievienojas Konvencijai par starptautiskajām garantijām attiecībā uz pārvietojamām iekārtām un tās Protokolam par jautājumiem, kas attiecas uz gaisa kuģu iekārtām (konvencija un protokols kopīgi pieņemti 2001. gada 16. novembrī Keiptaunā) (OV L 121, 15.5.2009., 3. lpp.).


title: Eiropas Parlamenta Lēmums (ES) 2016/1530 (2016. gada 28. aprīlis) par Eiropas Apdrošināšanas un aroda pensiju iestādes 2014. finanšu gada pārskatu apstiprināšanu

text:
               14.9.2016

               LV

               Eiropas Savienības Oficiālais Vēstnesis

               L 246/272

         EIROPAS PARLAMENTA LĒMUMS (ES) 2016/1530
   (2016. gada 28. aprīlis)
   par Eiropas Apdrošināšanas un aroda pensiju iestādes 2014. finanšu gada pārskatu apstiprināšanu
   EIROPAS PARLAMENTS,

               —

               ņemot vērā Eiropas Apdrošināšanas un aroda pensiju iestādes 2014. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Apdrošināšanas un aroda pensiju iestādes 2014. finanšu gada pārskatiem ar Iestādes atbildi (1),

               —

               ņemot vērā deklarāciju (2) par pārskatu ticamību, kā arī par pakārtoto darījumu likumību un pareizību, kuru Revīzijas palāta sniegusi par 2014. finanšu gadu saskaņā ar Līguma par Eiropas Savienības darbību 287. pantu,

               —

               ņemot vērā Padomes 2016. gada 12. februāra ieteikumu par apstiprinājumu, ko sniedz Iestādei par 2014. finanšu gada budžeta izpildi (05584/2016 – C8-0087/2016),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

               —

               ņemot vērā Eiropas Parlamenta un Padomes 2010. gada 24. novembra Regulu (ES) Nr. 1094/2010, ar ko izveido Eiropas Uzraudzības iestādi (Eiropas Apdrošināšanas un aroda pensiju iestādi), groza Lēmumu Nr. 716/2009/EK un atceļ Komisijas Lēmumu 2009/79/EK (4), un jo īpaši tās 64. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5),

               —

               ņemot vērā Komisijas 2013. gada 30. septembra Deleģēto regulu (ES) Nr. 1271/2013 par finanšu pamatregulu struktūrām, kas minētas Eiropas Parlamenta un Padomes Regulas (ES, Euratom) Nr. 966/2012 208. pantā (6), un jo īpaši tās 108. pantu,

               —

               ņemot vērā Reglamenta 94. pantu un V pielikumu,

               —

               ņemot vērā Budžeta kontroles komitejas ziņojumu un Ekonomikas un monetārās komitejas atzinumu (A8-0091/2016),

               1.

               konstatē, ka Eiropas Apdrošināšanas un aroda pensiju iestādes galīgie gada pārskati ir tādi, kā norādīts Revīzijas palātas ziņojuma pielikumā;

               2.

               apstiprina Eiropas Apdrošināšanas un aroda pensiju iestādes 2014. finanšu gada pārskatus;

               3.

               uzdod priekšsēdētājam šo lēmumu nosūtīt Eiropas Apdrošināšanas un aroda pensiju iestādes izpilddirektoram, Padomei, Komisijai un Revīzijas palātai un nodrošināt tā publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV C 409, 9.12.2015., 175. lpp.

      (2)  Skatīt 1. zemsvītras piezīmi.

      (3)  OV L 298, 26.10.2012., 1. lpp.

      (4)  OV L 331, 15.12.2010., 48. lpp.

      (5)  OV L 357, 31.12.2002., 72. lpp.

      (6)  OV L 328, 7.12.2013., 42. lpp.


title: Eiropas Centrālās bankas Lēmums (ES) 2015/839 (2015. gada 27. aprīlis), ar ko nosaka kredītiestādes, uz kurām attiecas visaptverošais novērtējums (ECB/2015/21)

text:
                  29.5.2015

                  LV

                  Eiropas Savienības Oficiālais Vēstnesis

                  L 132/88

            EIROPAS CENTRĀLĀS BANKAS LĒMUMS (ES) 2015/839
      (2015. gada 27. aprīlis),
      ar ko nosaka kredītiestādes, uz kurām attiecas visaptverošais novērtējums (ECB/2015/21)
      EIROPAS CENTRĀLĀS BANKAS PADOME,
      ņemot vērā Līgumu par Eiropas Savienības darbību un jo īpaši tā 127. panta 6. punktu,
      ņemot vērā Padomes Regulu (ES) Nr. 1024/2013 (2013. gada 15. oktobris), ar ko Eiropas Centrālajai bankai uztic īpašus uzdevumus saistībā ar politikas nostādnēm, kas attiecas uz kredītiestāžu prudenciālo uzraudzību (1), un jo īpaši tās 4. panta 1. punkta f) apakšpunktu, 4. panta 3. punktu, 6. panta 5. punkta d) apakšpunktu un 9.–13. pantu,
      ņemot vērā Uzraudzības valdes priekšlikumu,
      tā kā:

                  (1)

                  Saskaņā ar Regulas (ES) Nr. 1024/2013 33. panta 3. un 4. punktu Eiropas Centrālā banka (ECB) 2014. gadā veica Lēmumā ECB/2014/3 (2) norādīto kredītiestāžu visaptverošo novērtējumu, t. sk. bilances novērtējumu.

                  (2)

                  ECB jāveic visaptverošais novērtējums, kura apjoms un saturs ir salīdzināms ar 2014. gadā veikto novērtējumu, attiecībā uz kredītiestādēm, uz kurām neattiecās iepriekšējais visaptverošais novērtējums un kuras kļuvušas par nozīmīgām iestādēm pēc Lēmuma ECB/2014/3 pieņemšanas.

                  (3)

                  Šajā novērtējumā būtu jāiekļauj trīs kredītiestādes, kuras ECB klasificējusi kā nozīmīgas, pamatojoties uz uzraudzītas grupas pārrobežu darbības nozīmīgumu, kā tas noteikts Regulas (ES) Nr. 1024/2013 6. panta 4. punktā un Eiropas Centrālās bankas Regulas (ES) Nr. 468/2014 (ECB/2014/17) (3) 59. un 60. pantā. Tajā jāiekļauj arī kredītiestāde, kura klasificēta kā nozīmīga, pamatojoties uz Regulas (ES) Nr. 1024/2013 6. panta 4. punktu, jo tā ir viena trim nozīmīgākajām iestādēm iesaistītajā dalībvalstī un nozīmīga kredītiestāde, kas izveidota 2014. gadā, nacionālajai kompetentajai iestādei veicot noregulējuma pasākumus attiecībā uz kredītiestādi, kura iepriekš tika klasificēta kā nozīmīga.

                  (4)

                  Ņemot vērā, ka pēdējās minētās iestādes aktīvi tika pakļauti aktīvu kvalitātes pārbaudei un īpašai revīzijai, bet attiecībā uz pašu iestādi nav veikts stresa tests, 2015. gadā uz šo iestādi jāattiecina tikai stresa tests.

                  (5)

                  Turklāt, lai nodrošinātu vienlīdzīgus nosacījumus, šajā novērtējumā būtu jāiekļauj vēl četras kredītiestādes, kas, pamatojoties uz grāmatvedības gada beigu datiem 2014. finanšu gadā, var atbilst Regulas (ES) Nr. 1024/2013 6. panta 4. punktā noteiktajiem atbilstības kritērijiem.

                  (6)

                  ECB var pieprasīt Regulas (ES) Nr. 1024/2013 10. panta 1. punktā minētajām personām sniegt visu attiecīgo informāciju, lai ECB varētu veikt visaptverošo novērtējumu. ECB var izmantot arī savas tiesības saskaņā ar minētās regulas 11.–13. pantu.

                  (7)

                  ECB cieši jāsadarbojas ar attiecīgajām nacionālajām kompetentajām iestādēm, veicot šo visaptverošo novērtējumu,

            IR PIEŅĒMUSI ŠO LĒMUMU.
      1. pants
      Iestādes, uz kurām attiecas visaptverošais novērtējums
      1.   ECB veiktais visaptverošais novērtējumus attiecas uz pielikumā norādītajām iestādēm.
      2.   Uz Novo Banco, SA attiecas tikai visaptverošā novērtējuma stresa tests.
      3.   Saskaņā ar Regulas (ES) Nr. 1024/2013 10. pantu kredītiestādes, kas pielikumā norādītas kā tādas, uz kurām attiecas visaptverošais novērtējums, iesniedz visu šim novērtējumam vajadzīgo informāciju, ko tām lūdz ECB.
      2. pants
      Izmeklēšanas pilnvaras
      1.   Saskaņā ar Regulas (ES) Nr. 1024/2013 11. pantu ECB var īstenot savas izmeklēšanas pilnvaras attiecībā uz pielikumā norādītajām kredītiestādēm.
      2.   ECB pārbauda no kredītiestādēm saņemto informāciju, t. sk. vajadzības gadījumā veicot pārbaudes uz vietas, un tai palīdz nacionālās kompetentās iestādes, attiecīgos gadījumos iesaistot trešās personas, saskaņā ar Regulas (ES) Nr. 1024/2013 9.–13. pantu. ECB vajadzības gadījumā var lūgt nacionālās kompetentās iestādes iecelt revidentus aktīvu kvalitātes pārbaudei visaptverošā novērtējuma ietvaros.
      3. pants
      Stāšanās spēkā
      Šis lēmums stājas spēkā 2015. gada 6. maijā.

         Frankfurtē pie Mainas, 2015. gada 27. aprīlī

               ECB prezidents

            Mario DRAGHI

         (1)  OV L 287, 29.10.2013., 63. lpp.

         (2)  Lēmums ECB/2014/3 (2014. gada 4. februāris), ar ko nosaka kredītiestādes, uz kurām attiecas visaptverošais novērtējums (OV L 69, 8.3.2014., 107. lpp.).

         (3)  Eiropas Centrālās bankas Regula (ES) Nr. 468/2014 (2014. gada 16. aprīlis), ar ko izveido Vienotā uzraudzības mehānisma pamatstruktūru Eiropas Centrālās bankas sadarbībai ar nacionālajām kompetentajām un norīkotajām iestādēm (VUM pamatregula) (ECB/2014/17) (OV L 141, 14.5.2014., 1. lpp.).

         PIELIKUMS

            VISAPTVEROŠAJĀ NOVĒRTĒJUMĀ IEKĻAUTĀS IESTĀDES

            Beļģija

            Banque Degroof S.A.

            Francija

            Agence Française de Développement
             (*)

            Luksemburga

            J.P. Morgan Bank Luxembourg S.A.
             (*)

            Malta

            Mediterranean Bank plc
             (*)

            Austrija

            Sberbank Europe AG

            VTB Bank (Austria) AG

            Portugāle

            Novo Banco, SA (tikai stresa tests)

            Slovēnija

            Unicredit Banka Slovenija d.d.

            Somija

            Kuntarahoitus Oyj (Municipality Finance plc)
             (*)

            (*)  Mazāk nozīmīgas iestādes, kas var tikt klasificētas kā nozīmīgas kredītiestādes, pamatojoties uz grāmatvedības gada beigu datiem 2014. finanšu gadā.